Sasaran Inflasi Akan Dikaji Semula – Matawang Euro Didagangkan Lemah!

Matawang EUR/USD merosot sedikit dan didagangkan pada paras 1.1200 selepas mencatat paras dagangan 1.1250.
Momentum matawang Eropah tersebut tidak bertahan lama setelah terdapat laporan daripada Bloomberg yang menyatakan sasran inflasi akan dikaji semula dan hal ini membawa maksud bahawa terdapat kebarangkalian bahawa ECB akan mengubah sasaran inflasi.
Laporan tersebut juga menukilkan bahawa ahli ECB sedang mengkaji semula tentang pendekatan bank mengenai sasaran yang lebih fleksibel dan sesuai pasca krisis sehingga mampu mengekalkan inflasi pada tahap yang lebih tinggi.
 Sebelum ini ECB telah gagal untuk mencapai sasaran inflasi untuk beberapa tahun dan komen yang bersifat dovish baru-baru ini daripada bank pusat menunjukkan bahawa sukar untuk mengurangkan kadar faedah dan memperbaharui tempahan aset.
Selain itu, turut mempengaruhi sentimen dalam Euro ialah gerakan 5-S L.Di Maio mengisyarakat bahawa terdapat gerakan untuk menggulingkan pemerintah.
Disisi lain, matawang greenback juga terkesan berikutan hasil sektor perumahan AS yang merosot dan kehuatiran terhadap hala tuju hubungan perdagangan AS-China.


Analisis GOLD – Putin Kejutkan Emas Sehingga Harga Melompat Semula

Komoditi emas mula memancarkan sinar pada awal dagangan sesi Eropah hari ini (Rabu) susulan pengumuman yang dibuat oleh Presiden Rusia Vladimir Putin kembali menambahkan kebimbangan dalam pasaran.
Suasana dalam pasaran sememangnya sudah hening sejak awal minggu lagi ekoran pelabur berwaspada menjelang keputusan mesyuarat bank-bank pusat pada esok Khamis.
Sementara pelabur mengurangkan risiko untuk dagangan US dolar menjelang mesyuarat FOMC, emas sebagai aset safe-haven dilihat lebih menjadi pilihan pelabur ketikan suasana pasaran berubah semakin berisiko.
Ini telah melonjakkan harga emas yang telah bergerak mendatar sepanjang sesi Asia pagi ini.
Pada carta harga XAU/USD yang mengukur nilai emas berbanding US dolar, dapat disaksikan harga emas yang mendatar di sekitar 1662.00 kemudiannya telah melonjak ke paras ketinggian sekitar 1675.00 setakat jam 3 petang waktu tempatan.
Lonjakan ini telah mengubah corak bearish yang dipaparkan sepanjang dagangan Selasa semalam ketika harga emas dilihat masih belum lagi berjaya untuk menembusi rintangan pada 1680.00.
Lonjakan tersebut juga memberi indikasi awal untuk perubahan trend bullish yang bakal bermula selepas melepasi halangan Moving Average 50 (MA50) pada rangka masa 1 jam di carta XAU/USD.
 Jika harga emas berjaya mengekalkan momentum lonjakan bersambung ke sesi berikutnya, berkemungkinan rintangan pada 1680.00 berjaya diatasi sebelum kenaikan yang diteruskan kemudiannya akan menuju zon 1700.00.
Selepas zon tersebut juga berjaya dilepasi, kenaikan lebih tinggi dilihat akan kembali semula ke paras tumpuan pada 1720.00.
Sebaliknya, jika harga emas tetap ‘lemau’ untuk meningkat, waspada untuk penurunan lebih rendah yang boleh berlaku.
Sekiranya harga susut sehingga melepasi zon support sekitar 1655.00, paras terendah terbaru buat emas akan dicatatkan lagi minggu ini dengan sasaran awal untuk menuju sekitar 1640.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Anda Trade NZD/USD? Ini Berita Baik Dari New Zealand!

Dolar kiwi bergelut mencari peluang untuk mencatat pengukuhan pada sesi dagangan Asia selepas diperlihatkan dengan bacaan data pekerjaan New Zealand yang kuat pada suku ketiga.
Statistik New Zealand melaporkan kadar pengangguran menurun dengan ketara kepada 3.4%, iaitu tahap terendah pernah dicatatkan sejak suku keempat 2007 sebelum bermulanya krisis kewangan global pada tahun 2008.
Kali terakhir kadar pengangguran dicatatkan di bawah 4% adalah pada Jun 2008, sejurus sebelum kesan terburuk krisis kewangan melanda ekonomi dunia.
 Bilangan penganggur juga menurun sebanyak 18,000 pada suku tersebut kepada 98,000 yang digabungkan dengan 54,000 lagi orang bekerja, menyebabkan kadar pengangguran turun.
Pekerja mendapat permintaan berikutan penutupan sempadan New Zealand telah mengurangkan bekalan buruh import. Kenaikan upah menambah kepada tekanan inflasi yang telah mendorong bank pusat untuk mula menaikkan kadar faedah.
Sementara itu dalam kenyataan berasingan, Gabenor Bank Pusat New Zealand (RBNZ), Adrian Orr mengatakan pasaran pekerjaan sangat tidak menentu pada masa ini, dan sebab itu bank pusat hanya menaikkan kadar sebanyak 0.25% berbanding jangkaan awal sebanyak 0.50%.
Dolar New Zealand sedikit meningkat susulan penerbitan data tersebut setelah mencatatkan kelemahan pada sesi sebelumnya berikutan pengukuhan dolar greenback menjelang pengumuman dasar mesyuarat FOMC.


Pasaran Tak Menentu, EUR/USD Longlai Bawah Paras $1.0800

Pergerakan pasaran pada Selasa semalam dinilai bercampur dengan kebimbangan masih terarah pada isu siling hutang serta data-data ekonomi yang diterbitkan.
US dolar bergerak bercampur dengan pengukuhan dipaparkan di sesi Asia dan Eropah, namun kembali melemah sedikit di sesi New York selepas reaksi pasaran terhadap data PMI pembuatan dan perkhidmatan Amerika Syarikat (AS) diterbitkan bercampur.
Justeru, US dolar gagal mengekalkan momentum pengukuhannya dan berundur kembali dari paras ketinggian 2 bulan yang berjaya dicapai.
Data PMI yang diterbitkan untuk Eropah di sesi sebelumnya dilihat turut memaparkan angka yang suram dan memberi kesan penyusutan pada mata wang Euro.

Jika diteliti pada carta harga pasangan mata wang EUR/USD, setelah pergerakan mendatar dipaparkan sepanjang Isnin lalu, harga mula bergerak turun semalam di bawah paras 1.08000.
Pergerakan di bawah paras halangan Moving Average 50 (MA50) pada rangka masa 1 jam di carta EUR/USD itu juga turut memberi isyarat bearish buat harga.
Seperti yang dijangka, penurunan harga kembali mencecah semula paras terendah minggu lalu iaitu sekitar 1.07600 sebelum harga perlahan di sekitar tersebut sehingga berakhirnya dagangan sesi New York.
 Pergerakan perlahan menyambung sesi Asia pagi ini (Rabu), namun corak penurunan harga akan dijangka diteruskan.
Penurunan lebih rendah bakal menuju sasaran seterusnya pada support sekitar 1.07000 sekaligus mencatatkan paras terendah terbaru 9 minggu.
Namun jika US dolar lebih ketara melemah selepas ini, perhatikan jika lantunan harga mencapai semula paras 1.08000.
Jika harga tembus lebih tinggi melepasi juga halangan MA50, ini akan memberi petanda awal untuk pertukaran trend.
Kenaikan harga boleh disasarkan menuju zon 1.09000 sebelum diteruskan ke paras sasaran sebelum ini iaitu 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 17/1/2019

Data harga import barangan di Amerika Syarikat yang dikeluarkan semalam dilihat masih berada pada paras yang rendah sejak Disember tahun lalu. Namun USD masih berjaya mengukuh berbanding EURO pada sesi dagangan semalam berikutan kebimbangan pasaran terhadap pertumbuhan ekonomi di Jerman sebagai ekonomi terbesar pada zon Eropah yang bergelut untuk keluar dari risiko ke arah kegawatan. Pergerakan harga pada chart pasangan matawang EUR/USD semalam yang bergerak rendah di bawah paras Magic Pivot terus dilihat diberi tekanan namun tidak juga berjaya membuat penurunan ke paras lebih rendah daripada dagangan hari sebelumnya.
Dagangan pada sesi pasaran Asia hari ini menunjukkan pergerakan harga pada EUR/USD yang memulakan dagangan sekitar paras Magic Pivot 1.1397 hari ini telah membuat penurunan dan menuju ke paras support 1.1370 (MagicS1). Jika harga berjaya turun lebih rendah dari paras tersebut, harga kemudiannya dijangka akan menuju pula ke paras sekitar 1.1350 (MagicS2) sebelum penurunan lebih rendah harga akan menguji paras support sekitar 1.1322 (MagicS3) yang diuji ketika dagangan awal bulan ini.
Namun, jika harga kembali membuat kenaikan dan bergerak lebih tinggi dari paras Magic Pivot hari ini, harga akan menguji dahulu paras minor SBR (support become resistance) sekitar paras 1.1418 (MagicR1). Seterusnya, harga yang meneruskan kenaikan akan menuju ke paras tumpuan pada resistance 1.1445 (MagicR2) dan sekiranya harga masih kekal membuat kenaikan lebih tinggi, harga dijangka akan menguji paras resistance pada 1.1466 (MagicR3) yang berada berhampiran zon SBR semasa pada chart EUR/USD.
 Terus pantau perkembangan ekonomi pada zon Eropah yang akan terus memberi kesan terhadap nilai dagangan EURO dalam pasaran semasa. Gunakan indicator Moshed Magic Line untuk melihat paras-paras tumpuan harga pada chart EUR/USD bagi membantu memudahkan analisis teknikal harian anda.

Paras support: 1.1370, 1.1350, 1.1322.
Paras resistance: 1.1418, 1.1445, 1.1466.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Donald Trump Pecat Penasihat Keselamatan Negara AS!

Presiden Amerika Syarikat Donald Trump semalam telah mengumumkan bahawa beliau telah mengarahkan Penasihat Keselamatan Negara, John Bolton untuk berundur dari jawatan penting itu disebabkan ketidaksefahaman dalam keputusan.
Berhubung isu tersebut, Trump dilihat telah menulis kenyataan pada akaun media sosial Twitter beliau yang menyebut beliau telah memaklumkan Bolton bahawa khidmatnya sudah tidak diperlukan lagi di White House.
Namun, Bolton pula memberitahu bahawa beliau perlu meletak jawatan kerana tidak bersetuju dengan Presiden di atas beberapa cabaran polisi asing, dari Afghanistan hingga ke Iran.
 John Bolton telah berkhidmat sejak April 2018 dan merupakan Penasihat Keselamatan Negara untuk Donald Trump yang ketiga selepas Michael Flynn dan HR McMaster.
Susulan isu tersebut juga, Bolton turut memuatnaik kenyataan di akaun media sosial Twitter beliau yang menyatakan bahawa beliau sendiri yang menawarkan diri untuk peletakan jawatan tersebut.
Donald Trump mengucapkan terima kasih untuk perkhidmatan Bolton dan memaklumkan bahawa beliau akan menamakan calon pengganti jawatan tersebut pada minggu hadapan.
Perkembangan daripada laporan tersebut telah mengurangkan ketegangan konflik di Timur Tengah sekaligus mempengaruhi pergerakan harga minyak mentah dalam pasaran.


Analisis Teknikal USD/CAD – Timeframe H1 – 19/9/2018

Sepertinya, pergerakan harga bagi pasangan matawang USD/CAD telah menembusi (breakout) paras resistance 1.29800 dan sedang mencari paras Lower Low yang baru. Penurunan harga dari paras resistance MagicR1 semalam terus melepasi Magic Pivot dan hampir menyentuh paras support MagicS3 dan harga mula bergerak mendatar di paras support 1.29800. Pada sesi pasaran Asia, harga masih didagangkan lemah di mana harga telah turun lebih rendah dari paras support dan harga semasa berada pada paras harga sekitar 1.29470 setakat jam 4.51 petang.
Harga dilihat hampir menyentuh paras support 1.2941 (MagicS1) dan jika penurunan harga diteruskan, harga dijangka akan menuju ke paras support 1.2909 (MagicS2) dan pasaran akan menunggu reaksi harga pada paras tersebut yang dilihat sebagai satu zon tumpuan harga. Jika paras tersebut berjaya ditembusi harga lebih rendah, paras support seterusnya yang dilihat bakal dicecah adalah pada paras support 1.2848 (MagicS3).
 Sebaliknya, jika harga kembali membuat kenaikan semula, harga perlu melepasi paras 1.29800 dan juga Magic Pivot 1.3002 sebelum ke paras resistance 1.3033 (MagicR1). Seterusnya harga dijangka akan menguji semula paras resistance sebelum ini pada 1.30700 dan jika paras tersebut berjaya ditembusi (breakout), paras yang dilihat berpotensi dicapai harga adalah pada paras resistance 1.3095 (MagicR2) dan seterusnya di paras resistance 1.3126 (MagicR3).
Pantau berita-berita ekonomi seperti pasaran minyak mentah dan isu semasa yang melibatkan matawang CAD dan USD bagi mendapatkan gambaran kecenderungan arah untuk chart USD/CAD. Sebagai tambahan, indicator Moshed Magic Line turut membantu anda dalam menentukan paras-paras yang menjadi tumpuan harga.

Paras support: 1.2941, 1.2909, 1.2848.
Paras resistance: 1.3033, 1.3095, 1.3126.


Krisis Perdagangan UK-AS : Boris Johnson Gesa Donald Trump Hapuskan Tarif!

Perdana Menteri United Kingdom (UK) Boris Johnson telah menggesa Presiden Amerika Syarikat (AS) Donald Trump untuk tidak mengenakan tarif ke atas barangannya termasuk wiski Scotch berikutan kebimbangan terhadap cukai AS akan memberi kesan kepada jualan malt tunggal yang bernilai 1 bilion pound.
Kedua-dua pemimpin itu mengadakan perbincangan mengenai masa depan dasar perdagangan AS melalui satu panggilan telefon pada hari Selasa.
Jurucakap di Downing Street memberitahu Boris Johnson memberi amaran kepada Donald Trump terhadap risiko tarif ke atas barangannya termasuk wiski dan eksport kereta semasa perbincangan mereka berlangsung.
Sementara itu, White House pula tidak memberikan kenyataan yang lebih jelas mengenai perbincangan terhadap isu perdagangan antara Johnson dan Trump.
 Menurut White House, kedua-dua pemimpin itu sekali lagi telah mengesahkan komitmen mereka untuk mengukuhkan ‘Hubungan Khas’ melalui perjanjian perdagangan bebas sebaik sahaja UK meninggalkan EU.
Selain itu, melalui perbincangan tersebut Trump juga menekankan keperluan terhadap sekutu NATO untuk mengukuhkan pertahanan mereka.
Bulan lalu, AS telah mengenakan 25% tarif ke atas wiski Scotch dan produk Eropah lain yang bernilai kira-kira 6.1 bilion pound sebagai membalas dendam untuk subsidi haram pesawat Kesatuan Eropah (EU).
Di samping itu, pentadbiran Trump juga telah mengancam untuk mengenakan tarif sebanyak 25% ke atas peralatan dan kenderaan daripada EU. AS dijangka akan memutuskan untuk pelaksanaannya pada 14 November.


Ulasan Pergerakan Pasaran Tukaran Matawang Sepanjang Minggu Ini (03-07 Julai)

US dolar membuat pemulihan dalam sesi dagangan sepanjang minggu ini selepas mencatat kerugian tiga minggu berturut-turut. US dolar paling terkesan pada minggu lalu apabila bank-bank pusat seperti ECB, BoE dan BoC memberikan komen hawkish terhadap polisi monetari.
Minggu ini tumpuan pasaran tertumpu kepada minit mesyuarat FOMC, penetapan kadar RBA dan data pekerjaan US, tidak lupa juga data-data PMI dari beberapa negara ekonomi utama.
Minit mesyuarat FOMC menunjukkan perbezaan pendapat dalam kalangan ahli-ahli Fed tentang perjalanan kenaikan kadar faedah tahun ini, walaupun secara keseluruhan masih menjangka satu lagi kenaikan pada 2017. Pengukuhan US dolar minggu ini terbantut sedikit disebabkan laporan tersebut dengan tiada panduan yang lebih jelas terhadap apa yang akan dilakukan oleh bank pusat beberapa bulan akan datang.
Data-data PMI juga tidak terkecuali daripada perhatian pasaran kepada negara seperti UK, China dan US. UK banyak melemah minggu ini dengan data PMI yang kurang memberangsangkan dan juga data pengeluaran industri yang lemah pada Jumaat.
Walaupun data-data US secara keseluruhan adalah baik dengan data tambahan pekerjaan yang lebih daripada jangkaan, tetapi keraguan adalah kepada kadar kenaikan gaji yang meleset dari jangkaan 0.3%. Walaubagaimanapun, ia tetap dilihat sebagai kenaikan pada Jun dengan data Mei dikaji semula kepada 0.1% dari 0.2%.
Euro dilihat terbeban dengan keraguan kepada pengurangan rangsangan walaupun minggu lalu Presiden Draghi memberikan komen yang membuka potensi kepada pengetatan polisi. Komen-komen dari ahli-ahli ECB memberi sedikit keraguan dengan komen yang berhati-hati terhadap pengetatan polisi.
Yen terus tertekan dengan pasaran ketika ini dalam mood risk-on yang menyebabkan emas juga menjunam. Emas jatuh sejak minggu lalu dengan risiko di dalam pasaran semakin reda.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

26 Jun – 30 Jun
03 – 07 Julai

Eur/Usd- naik 273 pip
Eur/Usd- 127 pip volatile

Usd/Jpy– naik 183 pip
Usd/Jpy– naik 208 pip

Gbp/Usd– naik 324 pip
Gbp/Usd– jatuh 156 pip

Usd/Chf- jatuh 186 pip
Usd/Chf- naik 112 pip

Usd/Cad– jatuh 324 pip
Usd/Cad– jatuh 155 pip

Aud/Usd– naik 151 pip
Aud/Usd– jatuh 124 pip

Nzd/Usd– naik 93 pip
Nzd/Usd– jatuh 101 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Caixin PMI sektor pembuatan China (Isnin)

Petunjuk ekonomi dalam industri pembuatan China meningkat lebih pantas dari jangkaan pada bulan lalu, satu isyarat bahawa ekonomi kedua terbesar dunia ini mendapat momentum semula pada suku kedua tahun ini. Indeks Caixin (PMI) sektor pembuatan ini mengukuh kepada 50.4 pada Jun dari 49.6 sebelum itu di mana bacaan kali ini adalah yang tertinggi sejak Mac. Jangkaan bagi data kali ini ialah 49.5.

Indeks PMI sektor pembuatan UK (Isnin)

PMI sektor pembuatan UK menyusut ke paras terendah tiga bulan lalu kepada 54.3 pada Jun dari 56.3 yang direkod sebelum itu. Bacaan kali ini juga jauh dari jangkaan pasaran 56.3.

Indeks PMI sektor pembuatan US (Isnin)

Indeks ISM sektor pembuatan Amerika Syarikat naik ke paras 57.8 pada Jun dari 54.9 yang dicatat pada bulan sebelum itu. Bacaan kali ini adalah yang tertinggi sejak Ogos 2014 hampir tiga tahun lalu. Ia juga jauh di atas jangkaan pasaran pada paras 55.0.

Penetapan kadar RBA Australia (Selasa)

Komen RBA bahawa ekonomi disokong oleh kadar faedah rendah dan kenaikan dolar Aussie akan merumitkan perubahan dalam ekonomi menunjukkan komitmen bank pusat yang masih mahu mengekalkan sokongan polisi monetari.
Hal ini telah menyebabkan Aud/Usd menjunam 80 pip setakat pukul 2.30 petang selepas pengumuman polisi 12.30 tengah hari pada Selasa.

Indeks PMI sektor pembinaan UK (Selasa)

PMI sektor pembinaan UK merosot kepada 54.8 pada Jun dari 56.0 sebelum ini dan juga meleset dari jangkaan pasaran 55.
Momentum pertumbuhan semakin perlahan dalam semua komponen sektor pembinaan pada Jun. Komponen perumahan penduduk meningkat lebih banyak berbanding komponen bangunan komersil pada tempoh sama. Bacaan dalam sektor perumahan merupakan kedua tertinggi sejak Disember 2015.

Indeks PMI sektor perkhidmatan UK (Rabu)

Indeks PMI sektor perkhidmatan UK merosot kepada 53.4 pada Jun dari 53.8 sebelum ini. Bacaan kali ini sedikit di bawah jangkaan pasaran 53.6.
Apabila dilihat dalam setiap komponen sektor perkhidmatan, kadar pertumbuhan perniagaan baru adalah yang terendah sejak sembilan bulan lalu, manakala komponen keyakinan perniagaan merekod bacaan terendah sejak Julai 2016.

Minit mesyuarat FOMC (Khamis)

Secara keseluruhan, minit mesyuarat ini menunjukkan FOMC akan meneruskan kenaikan kadar dan juga pengurangan penyata imbangan seawal September, khususnya dengan keyakinan bahawa kelemahan inflasi adalah sementara. Data-data terbaru inflasi adalah penting untuk diperhatikan khususnya bacaan CPI yang akan dikeluarkan minggu depan.

Imbangan Perdagangan Australia (Khamis)

Australia mencatat lebihan dagangan (trade surplus) melebihi jangkaan pada Mei disokong oleh pertumbuhan eksport melebihi import. Eksport berkembang 9% pada Mei, selepas jatuh 8% sebelum ini, manakala import hanya naik 1%.

Data pekerjaan ADP US (Khamis)

Data terbaru ADP merekodkan tambahan 158,000 pekerjaan pada Jun yang kurang daripada jangkaan pasaran 185,000. Jumlah tambahan pekerjaan pada Mei telah dikaji semula kepada 230,000 dari 253,000 sebelum ini. Bulan lalu, ADP merekod data yang begitu kukuh, tetapi tidak sejajar dengan data yang dikeluarkan oleh Jabatan Buruh US yang hanya menambah 138,000 pekerjaan.

Indeks PMI sektor perkhidmatan US (Khamis)

Data ISM sektor perkhidmatan meningkat kepada 57.4 dari 56.9 sebelum ini dan melebihi jangkaan 56.5. 17 daripada 18 industri dilaporkan merekod pertumbuhan pada Jun, sama seperti bulan Mei dan indeks juga berada di atas purata 12-bulan.

Data pengeluaran pembuatan UK (Jumaat)

Pengeluaran industri di UK merosot 0.1% pada Mei berbanding jangkaan pasaran 0.3%. Pengeluaran dalam sektor pembuatan jatuh 0.2% pada tempoh sama yang mana di bawah jangkaan pertumbuhan 0.5% di mana dari tahun ke tahun meningkat 0.4%. Ekonomi Britain semakin perlahan pada 2017 selepas keputusan pengundi untuk meninggalkan Kesatuan Eropah dalam referendum Jun 2016.

Data pekerjaan Kanada (Jumaat)

Kanada merekod kenaikan 45,300 pekerjaan pada Jun berbanding jangkaan 12,000. Ini merupakan bulan kedua berturut-turut data merekod peningkatan lebih dari jangkaan.
Pekerjaan sepenuh-masa bertambah sebanyak 8,100 pada Jun, manakala pekerjaan saparuh-masa naik 37,100 yang meningkat 3.0% dari tahun ke tahun.
Kadar pengangguran bertambah dari 6.5% kepada 6.6% dengan kadar penyertaan dalam tenaga buruh meningkat kepada 65.9% dari 65.8%. Jangkaan kadar pengangguran tidak berubah dari 6.6%.

Data pekerjaan NFP US (Jumaat)

Laporan data pekerjaan menunjukkan data yang bercampur-campur dengan tambahan pekerjaan bukan perladangan melebihi jangkaan pasaran pada Jun. Walaubagaimanapun, bacaan mengecewakan dicatat dalam dua komponen data pekerjaan iaitu kadar pengangguran dan kadar kenaikan gaji.
Pekerjaan di Amerika Syarikat bertambah sebanyak 220,000 berbanding kenaikan 152,000 yang telah dikaji semula pada Mei. Jangkaan pasaran bagi data kali ini ialah pekerjaan bertambah 175,000.
Kadar pengangguran meningkat dengan tidak dijangka kepada 4.4% berbanding bacaan sebelum dan jangkaan pasaran 4.3%.
Average hourly earnings (purata gaji per jam) hanya meningkat 0.2% pada Jun di mana pasaran menjangka kenaikan 0.3% tetapi lebih tinggi dari bacaan sebelum ini 0.1%. Dari segi tahunan, kenaikan kadar gaji naik 2.5% berbanding jangkaan 2.6% tetapi sejajar dengan bacaan bulan Mei.


Sentimen Risk Off Wilayah Korea, Permintaan Instrumen Safe Haven Melonjak

Dolar terus melemah selepas jatuh di awal sesi pembukaan pasaran minggu ini berikutan ketegangan di wilayah Korea serta tumpuan para pelabur pada ulasan bank pusat berkenaan kadar faedah minggu ini,
Indeks dollar yang mengukur kekuatan greenback berbanding enam matawang utama yang lain susut 0.04% kepada 92.53 setakat jam 9.15 pagi, selepas jatuh sebanyak 0.25% dan tutup pada paras 92.59
Sentimen ‘risk-off’ dicetuskan sekali lagi oleh Korea Utara selepas mereka mendakwa telah berjaya menjalankan ujian bom hidrogen pada hari Ahad dengan tujuan untuk dipasangkan bersama peluru berpandu antara benua mereka. Pyongyang mengatakan ujian tersebut berjaya serta lebih baik daripada sebelumnya dan tidak akan memberi impak yang buruk pada persekitaran.
US mengecam dan memberi ancaman ketenteraan yang besar terhadap Korea Utara dan sekutunya. Selain itu, Presiden Trump juga mengancam untuk menghentikan dagangan dengan mana-mana negara yang terlibat dengan hubungan perniagaan bersama Korea Utara.
Yen dan Swiss franc yang secara tradisinya mengukuh apabila berlakunya ketidaktentuan politik dan pasaran, terus menguat hari ini dengan pasangan matawang USD/JPY jatuh 0.18% kepada 109.52, dan USD/CHF susut 0.05% kepada 0.9577.
 Harga emas di Comex pula melonjak 0.59% kepada $1,338.26 per ounce.
EUR/USD meningkat 0.03% kepada 1.1900 manakala AUD/USD didagangkan pada paras 0.7954, naik 0.11%
Minggu lepas, dolar kekal rendah berbanding matawang utama yang lain berikutan data pekerjaan NFP pada Jumaat lepas yang tidak memberansangkan. Jabatan Buruh US melaporkan hanya 156,000 pekerjaan baru ditambah pada bulan Ogos berbanding jangkaan 180,000 pekerjaan. Kadar pengangguran pula meningkat 4.4% berbanding jangkaan 4.3%. Data pekerjaan yang lemah akan mengurangkan keyakinan terhadap Fed untuk meningkatkan kadar faedah meraka tahun ini.
Data PMI Caixin China diramal akan meningkat kepada 51.8 dan bank pusat Australia (RBA) juga dijangka akan mengekalkan kadar faedahnya menerusi laporan tengahhari nanti.
Minggu ini juga, tumpuan akan diberikan pada minit mesyuarat bank pusat Eropah (ECB) hari Khamis nanti bagi mencari petunjuk tempoh yang bakal di ambil oleh ECB untuk keluar daripada polisi yang terlalu longgar serta ulasan-ulasan daripada pegawai-pegawai bank pusat.


Itu Dia! Minit FOMC Pacu USD Lebih Tinggi

Laporan minit mesyuarat FOMC yang dikeluarkan awal pagi tadi menguatkan jangkaan pasaran untuk satu lagi kenaikan kadar faedah pada bulan Julai.
Hampir semua pegawai Federal Reserve (Fed) bersetuju untuk mengekalkan kadar faedah pada bulan lepas dan kebanyakan penggubal dasar ingin meneruskan lagi pengetatan dasar.
Ini sekali gus menyokong hasil perbendaharaan AS 10 tahun untuk mengukuh ke paras tertinggi empat bulan pada 3.94% dan memacu kenaikan US dolar lebih jauh.
Pada sesi Asia, indeks dolar yang mengukur kekuatan dolar greenback didagangkan kukuh pada 103.40 berbanding sekumpulan mata wang utama.
Niaga hadapan dana Fed menunjukkan jangkaan kenaikan 25 mata asas pada mesyuarat polisi bulan Julai meningkat kepada 88.7%, menurut alat FedWatch CME Group.
Pun begitu, pelabur masih perlu meneliti beberapa data utama untuk menyokong kenaikan tersebut, di mana data pekerjaan ADP sektor swasta Amerika Syarikat, tuntutan pengangguran dan JOLTS akan dikeluarkan pada sesi New York.
 Data-data tersebut seterusnya akan dijadikan petunjuk kepada laporan pekerjaan utama NFP AS yang dijadualkan terbit pada hari Jumaat.
Pengukuhan US dolar telah mendorong mata wang euro untuk merosot rendah, manakala pound pula lebih berdaya tahan dengan mencatatkan hanya sedikit penyusutan berbanding greenback.
Sementara dagangan dolar Aussie dan New Zealand pula turut memaparkan sedikit penurunan berikutan US dolar yang lebih kuat.
Dolar Kanada pula tergelincir ke paras terendah tiga minggu walaupun harga minyak didagangkan lebih kukuh. Pelabur kini menantikan keputusan mesyuarat OPEC mengenai penetapan pengeluaran minyak seterusnya.
Dalam pada itu, mata wang yen didagangkan mendatar meskipun di tengah-tengah pengukuhan hasil bon AS 10 tahun.
Pasaran kini memberi perhatian kepada potensi risiko campur tangan oleh pihak berkuasa Jepun terhadap nilai semasa yen.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Keputusan FOMC Beri Jangkaan Tinggi Untuk EUR/USD Teruskan Kenaikan

Matawang US dolar terus menunjukkan tanda-tanda untuk melemah sehingga menuju dagangan penghujung minggu.
Selepas Federal Reserve (Fed) mengekalkan kadar faedah di paras terendah 0.25%, dan kenyataan Pengerusi Fed, Jerome Powell bernada dovish dalam menilai kesihatan ekonomi semasa Amerika Syarikat (AS) menambahkan lagi tekanan buat dagangan US dolar.
Kes jangkitan Coronavirus di AS masih lagi di tahap yang membimbangkan dan pelabur kini akan memberi tumpuan terhadap data pertumbuhan GDP untuk suku tahun kedua bagi menilai kesan penularan pandemik ke atas ekonomi.
Pergerakan harga pada carta pasangan matawang EUR/USD semalam dilihat kembali menyambung momentum kenaikan harga sebelum ini setelah mendatar pada Selasa lalu.
Bagi matawang Euro, data ekonomi Eropah akan mempengaruhi pergerakan harga dengan data pertumbuhan GDP Jerman untuk suku kedua akan menjadi tumpuan pelabur.
Kenaikan harga mencapai paras ketinggian 1.18000 susulan reaksi pasaran selepas keputusan mesyuarat FOMC dan kenyataan susulan Powell.
 Namun harga kembali bergerak perlahan semula sehingga dagangan bersambung ke sesi pasaran Asia pada Khamis.
Harga masih berada di atas paras Moving Average 50 (MA50) pada pergerakan 1 jam harga di carta EUR/USD yang memberi petunjuka trend kekal bullish.
Jangkaan untuk US dolar kekal menyusut akan mendorong harga meneruskan kenaikan lebih tinggi melepasi zon resistance 1.18000 dan mencatatkan paras ketinggian terbaru sejak Jun 2018.
Namun jika harga kembali membuat penurunan semula dan bergerak lebih rendah di bawah paras sokongan MA50, harga bakal menuju semula zon RBS (resistance become support) sekitar 1.16000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Pagi Ini

Matawang Yen dan Swiss franc menunjukkan kenaikan pada dagangan Isnin untuk minggu terakhir dagangan tahun ini berikutan permintaan yang meningkat terhadap aset safe-haven ekoran pasaran terkesan daripada faktor ketidakstabilan politik di Amerika Syarikat serta kebimbangan pasaran terhadap pertumbuhan ekonomi global yang semakin bergerak perlahan. Jumlah dagangan dalam pasaran dilihat menguncup disebabkan pasaran global yang kebanyakannya ditutup sempena cuti perayaan krismas, sementara pasaran di Jepun turut ditutup pada Isnin untuk bercuti.
Tiada sebarang data-data ekonomi tumpuan yang utama untuk minggu terakhir dagangan tahun ini dan dijangka pergerakan harga dalam pasaran akan bergerak perlahan sepanjang minggu ekoran kebanyakkan bank-bank pusat utama dunia turut bercuti. Kawal dagangan anda untuk minggu terakhir menjelang permulaan dagangan untuk tahun baru.
 Indeks DXY yang mengukur kekuatan matawang Greenback berbanding tujuh matawang yang lain menurun 0.20% setakat 11:30 pagi ini.
Major pair seperti EUR/USD setakat ini mendaki 0.17%, dimana GBP/USD di dagang mengukuh 0.20%. USD/JPY pula melemah 0.14% dengan USD/CAD didagang 0.24% lebih rendah. USD/CHF pula di dagang menurun pada 0.07%. Pair AUD/USD dan NZD/USD masing-masing didagangkan positif 0.24% dan 0.25%.


EUR/USD Dijangka Turun Menuju Ke Zon Harga 1.2000?

US dolar kembali pamerkan pengukuhan semula pada permulaan dagangan minggu ini susulan beberapa faktor yang memberi tekanan terhadap pasaran dan meningkatkan permintaan terhadap aset safe-haven semula.
Selain isu Brexit, kebimbangan pelabur kembali disuntik oleh ketegangan di antara Amerika Syarikat (AS) dan China dengan laporan AS bakal mengenakan sekatan ke atas beberapa pegawai China dan membuatkan Beijing akan bertindak balas.
Selain itu juga, perkembangan pakej rangsangan ekonomi AS masih suram sementara kes jangkitan Coronavirus di AS dilaporkan terus meningkat.
Seperti yang dipaparkan pada carta pasangan mata wang utama EUR/USD semalam, harga telah membuat penurunan di awal minggu selepas menyambung penurunan harga ketika penghujung sesi dagangan minggu lalu.
Pada minggu lalu harga telah mencapai paras ketinggian pada 1.21800, tertinggi sejak April 2018. Namun paras tersebut dilihat menjadi rintangan untuk harga teruskan kenaikan.
Setelah penurunan harga semalam ke paras 1.20900, harga kembali melonjak semula hampir ke paras 1.21700 namun sebelum mencapai paras resistance minggu lalu, harga kembali menutup dagangan lebih rendah semula.
 Pergerakan harga di bawah paras halangan Moving Average 50 (MA50) juga turut memberi isyarat untuk penurunan harga namun pelabur menantikan petunjuk yang lebih jelas.
Jika penurunan harga berjaya diteruskan sehingga melepasi paras 1.20900, pelabur akan menantikan pembetulan harga semula di zon tersebut untuk posisi jualan dengan jangkaan penurunan lebih rendah akan berlaku.
Seterusnya, sasaran penurunan dijangkakan kembali semula pada zon RBS (resistance become support) pada 1.20000.
Namun jika harga berjaya melonjak dan menembusi resistance minggu lalu, harga akan terus merekodkan paras tertinggi dagangan untuk tempoh lebih 2 tahun.
Lihat gambar carta pasangan mata wang EUR/USD di bawah untuk rujukan analisis teknikal anda.


Momentum Kenaikan EUR/USD Suram, Pelabur Bersedia Untuk Situasi Penurunan Harga

US dolar sedikit pulih daripada kerugian dialami sebelum ini namun dilihat masih bergerak lemah bagi prestasi dagangan di awal minggu.
Pergerakan harga dalam pasaran juga kekal suram sementara pelabur berhati-hati menjelang data-data tumpuan pada Khamis seperti data inflasi Amerika Syarikat (AS) serta mesyuarat polisi bank pusat Eropah (ECB).
Walaupun US dolar dijangka untuk melemah ekoran unjuran kadar inflasi yang susut, menantikan keputusan mesyuarat ECB dilihat menghadkan pergerakan bagi mata wang Euro sejak awal dagangan minggu ini.

Pada carta pasangan mata wang EUR/USD semalam, harga dilihat bergerak lebih mendatar dan gagal meneruskan corak kenaikan harga yang dimulakan pada Jumaat lalu selepas laporan pekerjaan NFP AS diterbitkan yang menyaksikan penyusutan semula US dolar.
Harga bergerak di sekitar paras 1.21800 pada zon tumpuan harga tersebut dan gagal mengatasi paras ketinggian yang dicapai pada hari sebelumnya sekitar 1.22000.
 Harga juga masih berlegar pada paras sokongan Moving Average 50 (MA50) pada rangka masa 1 jam pergerakan harga di carta EUR/USD dan masih belum memberikan isyarat jelas untuk arah pergerakan selanjutnya.
Untuk kenaikan harga yang berjaya diteruskan, zon rintangan pada 1.22500 akan menjadi sasaran utama selepas 2 minggu harga menguji zon tersebut namun masih gagal ditembusi.
Melepasi zon tersebut akan mendorong harga menuju ke paras sekitar 1.23000 sekaligus mencatatkan paras ketinggian terbaru 5 bulan.
Namun jika harga susut lebih rendah di bawah zon 1.21800-1.21500, penurunan harga dilihat akan menuju zon support sekitar 1.20900 dan bakal mengatasi paras terendah minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Boleh Naik Lagi AUD/USD Walaupun Sentimen Pasaran Tak Menentu

Dolar Australia didagangkan meningkat pada sesi Asia hari ini dengan kenaikan lebih tinggi berbanding pergerakan mendatar dipamerkan sejak minggu lalu.
Peningkatan nilai dolar Aussie didorong oleh bacaan kadar inflasi Australia untuk suku tahun ketiga yang diterbitkan meningkat kepada 1.6% lebih tinggi berbandig jangkaan. Bacaan positif tersebut menunjukkan pemulihan pada sektor pengguna selepas merosot 1.9% pada suku kedua.
Walaupun sentimen pasaran berisiko, dolar Aussie berjaya mengambil peluang untuk meningkat pada sesi Asia hari ini, namun pelabur perlu berwaspada menjelang mesyuarat polisi monetari bank pusat Australia pada minggu hadapan.
Berdasarkan tinjauan para ahli ekonomi, Reserve Bank of Australia (RBA) dijangka akan meningkatkan pembelian bon kerajaan sehingga A$ 100 bilion dolar ($71.29) pada mesyuarat terbaru selain jangkaan untuk menurunkan kadar faedah ke paras lebih rendah.
Pada carta harga pasangan mata wang AUD/USD, harga telah membuat kenaikan sehingga ke paras 0.71500 menguji paras ketinggian pada dagangan Jumaat lalu pada zon SBR (support become resistance) tersebut.
 Kenaikan seterusnya akan menyaksikan paras tumpuan lebih tinggi seperti 0.71800, 0.72000 dan 0.72400 antara paras yang akan diuji.
Namun jika harga kembali ditekan lebih rendah semula, paras sokongan pada 0.70800 akan menjadi sasaran sebelum penurunan lebih rendah akan menuju ke zon support berhampiran 0.70000.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Berpotensi Turun 80 Pips Lebih Rendah ke Paras 1.27000

Dagangan Pound Sterling terus merosot sehingga penghujung minggu berikutan tiada perkembangan positif berkenaan rundingan Brexit dilaporkan.
Kepimpinan Perdana Menteri Theresa May terus tergugat walaupun beliau masih lagi bergelut untuk mempertahankan pelan Brexit beliau sebelum ini. Rundingan antara parti juga tidak menunjukkan keputusan yang meyakinkan buat pelabur.
Pergerakan harga pada chart pasangan matawang GBP/USD jelas menunjukkan siri penurunan harga sepanjang minggu dengan harga terus membuat penurunan ke paras terendah yang baru.
Harga semalam yang bergerak mendatar pada sesi pasaran Asia kemudiannya membuat penurunan sehingga ke paras lebih rendah dari paras support MagicS1 pada indicator Moshed Magic Line sebelum pergerakan kembali mendatar sehingga penghujung sesi dagangan New York.
Dagangan GBP/USD hari ini masih mendatar namun menguji paras support pada 1.27800 dan harga juga berada di bawah paras Magic Pivot pada indicator Moshed Magic Line hari ini.
Jika harga pada hari ini meneruskan siri penurunan, harga berkemungkinan akan turun melepasi paras support 1.2768 (MagicS1) dan juga support 1.2745 (MagicS2) sebelum menuju ke paras tumpuan pada 1.2704 (MagicS3).
 Penurunan harga ke paras terendah yang terbaru tersebut akan mencatatkan sekitar 80 pips pergerakan harga dari paras support 1.27800.
Namun jika harga kembali membuat kenaikan lebih tinggi dari paras Magic Pivot 1.2809, jangkaan kenaikan harga akan melepasi paras resistance pada 1.2832 (MagicR1) sebelum menguji paras resistance 1.2874 (MagicR2) yang berada pada tumpuan harga sebelum ini.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.2768, 1.2745, 1.2704.
Paras resistance: 1.2832, 1.2874, 1.2896.


Selepas Rundingan Baru AS Ditolak, Donald Trump Gesa Kim Jong Un Untuk Dapatkan Perjanjian!

Presiden Amerika Syarikat (AS) Donald Trump telah menggesa pemimpin Korea Utara Kim Jong Un untuk ‘bertindak segera’ bagi mencapai perjanjian dengan negara itu, melalui ciapan di laman twitternya.
Kenyataan itu dibuat sebagai tindak balas kepada kritikan Korea Utara terhadap saingan politik Trump, bekas Naib Presiden Joe Biden.
Pada Khamis lalu, Korea Utara memberitahu bahawa ia telah menolak tawaran AS untuk rundingan baru menjelang tarikh akhir tahun yang ditetapkan Pyongyang untuk Washington menunjukkan lebih banyak fleksibiliti dalam rundingan.
Perunding Nuklear Korea Utara, Kim Myong Gil memberitahu bahawa Stephen Biegun, perunding AS yang bersama-sama mengetuai rundingan ‘denuclearisation’ yang menemui kegagalan pada bulan lepas, telah menawarkannya untuk berjumpa lagi.
 Kim dan Biegun bertemu buat kali pertama pada bulan lalu, di ibu negara Sweden sejak Trump dan Kim Jong Un bersetuju pada Jun untuk meneruskan semula rundingan yang telah terhenti sejak sidang kemuncak di Vietnam pada Februari lalu.
Bagaimanapun, pertemuan tersebut musnah, berikutan Kim mengatakan pihak AS gagal mengemukakan pendekatan baru.
Sementara itu, jurucakap di Jabatan Negara AS memberitahu Trump masih komited untuk membuat kemajuan dalam perjanjian yang dicapai dengan Kim Jong Un di sidang kemuncak pertama di Singapura pada Jun tahun lalu.
Selepas kegagalan rundingannya, Kim Jong Un menetapkan tarikh akhir tahun bagi AS untuk menunjukkan lebih banyak fleksibiliti. Penetapan itu telah meningkatkan kebimbangan bahawa Korea Utara akan kembali melancarkan bom nuklear dan ujian peluru berpandu jarak jauh yang digantung sejak 2017.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang U.S dolar didagangkan tinggi dalam pembukaan pasaran Asia pada hari Khamis.
Indeks US dolar yang mengukur kekuatan matawang greenback berbanding enam matawang mengukuh sebelum menyusut sedikit 0.12% kepada 93.11 dalam sesi dagangan Asia pada hari Khamis setakat jam 10.35 pagi.
Pengukuhan US dolar didorong oleh 2 fator penting iaitu;

Pertama, data ekonomi US yang positif.
Ekonomi Amerika Syarikat mencatat pertumbuhan lebih pantas pada suku ketiga yang tertinggi sejak tiga tahun lepas disokong oleh peningkatan pelaburan perniagaan dalam komponen inventori walaupun perbelanjaan pengguna hanya sederhana.
Keluaran Dalam Negara Kasar (KDNK) naik 3.3% pada suku ketiga yang turut dilonjakkan oleh kenaikan semula perbelanjaan kerajaan. Pertumbuhan kali ini melebihi suku kedua yang mencatat kenaikan 3.0%.
Kedua, tumpuan pasaran pada kemajuan pelan potongan cukai Trump.
Kongres Republik menyatakan kerisauan bahawa pelan tersebut akan menambah lagi defisit kerjaan.

AUD mengukuh sebanyak 0.19% kepada 0.7585 berbanding US dolar. Matawang NZD menyusut sebanyak 0.55% kepada 0.6843 setakat jam 10.35 pagi.
Minyak
 Harga minyak mentah meneruskan kejatuhan empat hari berturut-turut pada Khamis dalam pasaran Asia.
Minyak mentah WTI (West Texas Intermediate) bagi kontak penghantaran Disember jatuh pada awal pembukaan dan kini naik sebanyak 0.09% kepada $57.35 setakat jam 10.35 pagi.
Minyak Brent pula yang didagang ICE Future Exchange di London jatuh sebanyak 0.06% kepada $62.66 setong setakat jam 10.35 pagi.

Kejatuhan harga ialah disebabkan ketidakpastian terhadap keputsan pada mesyuarat antara OPEC dan pengeluar utama minyak di Viena.
Pada pertemuan awal yang dihadiri oleh 6 menteri seakan-akan menunjukkan bahawa Iran dan Rusia bersetuju untuk melanjutkan berjanjian potongan pengeluaran minyak sehingga akhir tahun 2018.
Pasaran bimbang dengan pendirian yang bakal di ambil oleh Rusia sama ada akan bersetuju dengan lanjutan tempoh pemotongan atau sekadar pada Mac 2018.

Emas
Harga emas jatuh dalam pembukaan pasaran Asia berikutan komentar Janet Yellen yang bersifat hawkish dan pertumbuhan GDP U.S yang memberangsangkan.
Emas dalam niaga-hadapan (futures) di Comex mencatat peningkatan sebanyak 0.14% pada Rabu kepada $1,283.88 setakat jam 10.35 pagi.


Dollar Amerika Meneruskan Kejatuhan Menjelang Sesi New York

US dollar meneruskan kelemahannya pada sesi Eropah dan kekal lemah menjelang pembukaan pasaran New York dan menjadi matawang paling lemah setakat ini. Kejatuhan US dollar hari ini memberi manfaat kepada permintaan terhadap komoditi sekaligus telah menyokong matawang komoditi seperti AUD.
Indeks US dollar yang mengukur kekuatan matawang greenback berbanding beberapa matawang lain membuat kejatuhan sebanyak 0.46% setakat pada pukul 8.27 malam.
Major pair  seperti EUR/USD setakat ini naik 0.16% dengan GBP/USD naik 0.39%. USD/JPY setakat ini pula susut 0.19%, USD/CAD susut 0.17% dengan USD/CHF jatuh 0.10%. Pair AUD/USD dan NZD/USD masing-masing menguat sebanyak 0.79% dan 0.43% setakat ini.
 Matawang paling kuat setakat ini AUD dan matawang paling lemah JPY dan USD. Dengan menggabungkan matawang paling kuat dan lemah, pair AUD/JPY dan AUD/USD merekodkan kenaikan sebanyak 0.79% dan 0.55%.
Data penting yang dikeluarkan pada sesi Eropah adalah laporan indeks PMI sektor pembuatan UK yang meningkat kepada bacaan tertinggi enam bulan yang lalu iaitu 53.1 dari 52.5 sebelum ini.
Pasaran komoditi membuat pemulihan secara keseluruhan selepas berhadapan tekanan pada Isnin. Disebabkan kejatuhan komoditi semalam disebabkan oleh pengukuhan US dollar, oleh itu kenaikan harga komoditi pada hari ini juga disumbangkan oleh kelemahan matawang ini.


GBP/USD Terjun Semula 200 Pips Menjelang NFP!

Belum sempat Pound bernafas lega, US dolar kembali memberi tekanan semula apabila pengukuhan raja mata wang itu dipaparkan pada sesi New York semalam.
Ini adalah menyusuli terbitan data pekerjaan ADP sektor swasta Amerika Syarikat (AS) untuk Disember 2022 dengan bacaan angka yang melonjak lebih tinggi mengatasi jangkaan dan jumlah pada bulan sebelumnya.
Memberi isyarat positif menjelang laporan NFP AS pada hari ini pula (Jumaat), US dolar kembali menekan kebanyakan mata wang utama yang lain dalam pasaran termasuk Pound.

Carta harga pasangan GBP/USD telah menyaksikan penurunan harian sehingga 200 pips dicatatkan untuk Khamis semalam.
Setelah reaksi suram minit mesyuarat FOMC, harga yang mendatar di sekitar 1.20700 telah membuat penurunan awal ketika menuju ke sesi Eropah semalam ke zon 1.2000.
Zon tersebut gagal untuk melantunkan semula harga, sebaliknya harga ketara menjunam di sesi New York setelah melepasi paras sokongan Moving Average 50 (MA50) pada rangka masa 1 jam di carta GBP/USD tersebut.
 Paras terendah terbaru dicatatkan apabila harga mencecah ke paras tumpuan 1.18800 sebelum berlaku lantunan lemah semula harga menyambung dagangan di sesi Asia pagi ini di sekitar tersebut.
Berkemungkinan penurunan harga bakal diteruskan lagi jika US dolar mengekalkan pengukuhan untuk harga melepasi pula paras sokongan semasa pada 1.18800.
Sasaran berikutnya adalah untuk menuju ke zon support 1.18000 dan bakal mencatatkan paras terendah terbaru 6 minggu.
Namun jika laporan NFP memberi kesan lonjakan semula harga, rintangan pada 1.2000 akan menjadi tumpuan untuk diuji kembali.
Melepasi zon penting itu akan mendorong harga meningkat lebih tinggi untuk ke sasaran rintangan terdahulu iaitu sekitar 1.21000 yang telah menjadi penghalang kenaikan harga beberapa minggu lalu sejak penghujung 2022.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kejatuhan USD Jadi Tanda Tanya, Apa Yang Tak Kena?

Penyusutan berterusan US dolar menimbulkan tanda tanya pelabur apatah lagi langkah kenaikan kadar faedah oleh Federal Reserve (Fed) sepatutnya menyokong dagangan raja mata wang itu.
Kemerosotan ini dilihat berpunca daripada penurunan dalam hasil bon AS 10 tahun yang mungkin terkesan dengan amaran Fed, selain turut dipengaruhi oleh kekuatan beberapa mata wang utama lain.
Bagaimanapun, pelabur tetap berwaspada terhadap sebarang kemungkinan yang akan berlaku pada dagangan US dolar, lebih-lebih lagi apabila Pengerusi Jerome Powell berucap pada malam ini.
Ketika penulisan, indeks dolar yang mengukur kekuatan dolar greenback didagangkan sedikit meningkat pada 104.00 berbanding kebanyakan mata wang utama.
Mesyuarat polisi FOMC pada Khamis telah menyaksikan Fed meningkatkan kadar kepada 1.75% dan memberi amaran mengenai risiko kemelesetan susulan langkah agresifnya untuk memerangi inflasi.
 Bank pusat England (BOE) turut menaikkan kadar faedahnya, dengan menepati jangkaan meluas untuk kenaikan sebanyak 25 mata asas kepada 1.25%.
Keputusan ini telah memacu peningkatan mata wang pound untuk bangkit lebih kuat dari paras terendah 2 tahun yang disentuhnya pada hari Selasa.
Dalam pada itu, pelabur dikejutkan dengan kenaikan kadar oleh Swiss National Bank (SNB) sebanyak 50 mata asas kepada -0.25% pada Khamis yang mendorong lonjakan swiss franc lebih tinggi berbanding US dolar.
Semua mata kini tertumpu kepada mesyuarat bank pusat Jepun (BOJ) pada hari ini, yang dijangka akan kekal dengan dasarnya yang sangat longgar.
Mata wang Asia, dolar Aussie dan New Zealand didagangkan lebih tinggi selepas meraih keuntungan semalaman yang disokong oleh penyusutan US dolar dan data ekonomi yang diterbitkan di Australia.


Dagangan Minyak Mentah Merosot, OPEC Beri Isyarat Akan Kekalkan Tahap Pengeluaran Semasa

Harga minyak mentah diniagakan menyusut pada dagangan sesi Asia sementara pasaran menantikan keputusan mesyuarat persidangan OPEC dan OPEC+ yang dijadualkan akan berlangsung pada 5-6 Disember.
Keyakinan yang semakin memudar terhadap ketidakpastian keputusan anggota OPEC untuk melanjutkan perjanjian pengurangan pengeluaran minyak mentah menyebabkan dagangan komoditi minyak mentah merosot.
Niaga hadapan minyak mentah Brent susut 0.27% kepada $63.10 setong manakala minyak mentah WTI Amerika Syarikat berkurang 0.05% kepada $58.08 setong.
OPEC dan sekutunya dilihat terus memberikan isyarat bahawa mereka akan kekal dengan pemotongan pengeluaran yang sedia ada pada mesyuarat pada minggu hadapan.
 Hal ini kerana, sebuah jawatankuasa penasihat utama di Vienna telah menyarankan bahawa pasaran minyak akan tetap seimbang pada tahun 2020 jika ahli OPEC+ mengekalkan tahap pengeluaran semasa.
Sementara itu di Moscow, eksekutif daripada firma minyak yang bertemu dengan Menteri Tenaga Rusia, Alexander Novak juga dilaporkan tidak memberi petunjuk bahawa mereka mahu mengubah perjanjian tersebut.
OPEC dan sekutunya termasuk Russia dan Kazakhstan yang lebih dikenali sebagai OPEC+ dilihat menghadapi pilihan yang sukar dalam membuat keputusan, apabila pasaran minyak terus menerima tekanan daripada pelbagai arah seperti perang dagang AS dan China, risiko politik serta ketidakpastian terhadap kesihatan ekonomi global.
Di sisi lain, dagangan emas diniagakan tinggi pada sesi Asia memandangkan pasaran kekal berwaspada dengan perkembangan dalam hubungan AS dan China selepas Presiden AS Donald Trump menandatangani dua rang undang-undang yang telah mencetuskan kemarahan China.


Kali Ni RBA Tak Buat Surprise, Kadar Faedah Kekal 4.10%!

Reserve Bank of Australia (RBA) menetapi jangkaan pasaran dengan mengekalkan kadar faedah tidak berubah pada 4.10% pada mesyuarat dasar terbarunya.
Berikut merupakan butiran utama yang diambil daripada mesyuarat tersebut.

RBA kekal pada pendirian untuk mengembalikan inflasi kepada sasaran.
Beberapa pengetatan lanjut dasar monetari mungkin diperlukan.
Kadar faedah yang lebih tinggi perlu untuk mewujudkan keseimbangan lebih mampan antara bekalan dan permintaan dalam ekonomi.
Para penggubal dasar masih menjangkakan ekonomi akan berkembang apabila inflasi kembali kepada julat sasaran 2%-3%.
Ekoran itu dan ketidakpastian yang membelenggu prospek ekonomi, RBA putuskan untuk kekalkan kadar bulan ini.
Ia akan memberi masa untuk RBA menilai impak kenaikan kadar dan prospek ekonomi.
Sebarang pengetatan lanjut akan bergantung kepada bagaimana ekonomi dan inflasi berkembang.
Inflasi masih terlalu tinggi dan akan kekal begitu untuk beberapa waktu lagi.
Prospek penggunaan isi rumah kekal menjadi faktor utama kepada ketidakpastian.
RBA kekal berwaspada terhadap risiko inflasi yang dijangka berterusan.

 Berdasarkan kenyataan susulan RBA, dapat dilihat bahawa bank pusat masih mahu meneruskan pengetatan.
Rentetan daripada keputusan itu, reaksi awal menunjukkan dolar Aussie susut ke sekitar harga 0.6640 berbanding US dolar.
Penyusutan tersebut bagaimanapun tidak ketara, memandangkan pasaran masih meletakkan keyakinan bahawa RBA akan kembali menaikkan kadar faedah pada bulan Ogos.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


GBP/JPY Dah Beri Isyarat Perubahan Trend Harga? Tapi Awas Pelabur!

Pelabur telah mengesan isyarat perubahan trend harga pada carta pasangan mata wang GBP/JPY?
Jika mengikuti perkembangan di UK, kerajaan serta bank pusat masih bergelut untuk mencari penyelesaian terbaik dengan objektif ke arah kestabilan ekonomi.
Nilai Pound Sterling didagangkan kukuh meningkat pada Rabu semalam selepas pasaran menilai perkembangan lanjut langkah pembelian bon oleh bank pusat England (BOE).
Menurut Ketua Ekonomi BOE, Huw Pill, kaedah pelonggaran kuantitatif oleh bank pusat itu bakal memberi kesan penurunan kadar inflasi yang lebih perlahan.
Justeru, beliau menjangkakan bahawa bakal berlaku kenaikan kadar faedah yang lebih besar pada mesyuarat polisi bulan hadapan.
Situasi ini telah mengundang lonjakan pada nilai Pound, namun pelabur berwaspada kerana dibimbangan lonjakan yang berlaku hanya sementara, dengan tumpuan pasaran akan terarah pada terbitan data inflasi Amerika Syarikat (AS) pada malam ini.
Sementara itu, pelabur juga berhati-hati terhadap dagangan mata wang Yen Jepun dengan kebarangkalian untuk kerajaan Jepun kembali campur tangan ke dalam pasaran seperti yang dilakukan pada penghujung September lalu, setelah Yen terperosok ke paras terendah 24 tahun berbanding US dolar.
Pada carta GBP/JPY, terdapat lonjakan semula harga pada Rabu semalam setelah harga yang berlegar perlahan di sekitar 160.00 kemudiannya mendaki tinggi semula sehingga melepasi paras ketinggian pada Selasa.
 Setelah mencapai paras 163.300, harga mula perlahan di sekitar tersebut sehingga dagangan bersambung pada sesi Asia hari ini (Khamis).
Turut memberi isyarat bullish buat harga apabila lonjakan semalam telah melepasi paras sokongan Moving Average 50 (MA50) pada rangka masa 1 jam di carta GBP/JPY.
Sekiranya corak kenaikan harga diteruskan, rintangan pada sekitar 164.500 bakal menjadi zon awal yang diuji harga.
Seterusnya paras ketinggian yang dicapai pada awal Oktober minggu lalu sekitar 165.700 akan dicabar untuk harga catatkan paras ketinggian terbaru.
Sementara, jika harga berpatah arah membuat penurunan semula, susut di bawah 162.00 akan kembali mendorong harga ke paras sokongan semalam sekitar 160.00.
Meneruskan kembali pergerakan trend bearish berkemungkinan akan menyaksikan harga mencecah sekitar 157.700 untuk catatkan paras terendah 2 minggu.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


10 Berita Forex Penting Tumpuan Pasaran Minggu Ini (4-8 Mei 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Bacaan Akhir PMI Pembuatan Zon Eropah (Isnin 4.00 Petang): Data dijangka kekal seperti bacaan awal yang mencatatkan penurunan ke paras 33.6 mata, penguncupan paling buruk untuk lebih sedekad.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) kekalkan kadar tidak berubah 0.25% pada mesyuarat April dan penggubal polisi bersetuju untuk tidak meningkatkan kadar sehingga perkembangan baik pada sektor pekerjaan dan keyakinan terhadap kestabilan inflasi pada sasaran 2-3%.
Data PMI Bukan-Pembuatan ISM A.S (Selasa 10.00 Malam): Sektor perkhidmatan tinjauan ISM di Amerika Syarikat untuk bulan April dijangka pamerkan penguncupan ketara sehingga ke paras 37.5 mata berbanding 52.5 mata bacaan data sebelumnya.
Data Pekerjaan New Zealand (Rabu 6.45 Pagi): Sektor pekerjaan New Zealand pada suku terakhir 2019 yang berakhir Disember tidak menunjukkan perkembangan dengan bacaan di paras sifar. Bacaan pada suku pertama 2020 dijangka menyusut kepada -0.2% sementara kadar pengangguran dijangka meningkat ketara.
 Data Pekerjaan ADP NFP Amerika Syarikat (Rabu 8.15 Malam): Dengan kesan penularan wabak pandemik yang tertinggi di dunia, Amerika Syarikat bakal merekodkan kejatuhan terbesar pekerjaan sektor swasta diramalkan sehingga angka 20 juta. Ini akan mempengaruhi data pekerjaan NFP.
Mesyuarat Polisi Bank Pusat England (Khamis 2.00 Petang): Pada mesyuarat Mac lalu, ahli jawatankuasa polisi monetari Bank of England (BOE) sebulat suara mengundi untuk kadar faedah terus dikekalkan. Keputusan yang sama dijangkakan untuk mesyuarat kali ini namun kenyataan susulan oleh bank pusat akan menjadi tumpuan.
Data Tuntutan Pengangguran A.S (Khamis 8.30 Malam): Walaupun bacaan data masih kekal tinggi akibat ramai rakyat yang kehilangan pekerjaan akibat penularan virus pandemik, angka tuntutan dilihat semakin menurun dari minggu ke minggu. Jangkaan penurunan terbaru ke paras 3 juta.
Minit Mesuarat Bank Pusat Australia (Jumaat 9.30 Pagi): Pasaran akan memberi tumpuan pada butiran lebih lanjut dasar monetari oleh Reserve Bank of Australia (RBA) dan akan memacu arah pergerakan harga bagi dagangan dolar Aussie.
Data Pekerjaan NFP Amerika Syarikat (Jumaat 8.30 Malam): Pasaran akan menjangkakan data bacaan yang negatif dengan kadar kehilangan pekerjaan yang tinggi di Amerika Syarikat. Ekonomi dijangka kehilangan sehingga 21 juta pekerjaan sementara kadar pengangguran meningkat mendadak kepada 16.0% dari 4.4% sebelumnya.
Data Pekerjaan Kanada (Jumaat 8.30 Malam): Turut diterbitkan bersama data NFP A.S adalah data pekerjaan di Kanada dengan jangkaan pertambahan kehilangan pekerjaan sehingga 5 juta. Kadar pengangguran pula diramalkan meningkat ketara sehingga 20.0% daripada 7.8% sebelumnya.


GBP/JPY  – Analisis Teknikal H1 – 24/10/2017

 Secara teknikal, di timeframe yang lebih besar GBP/JPY masih dikuasai mood bullish ketika ini. Dan peluang yang boleh diperhatikan ketika ini adalah menunggu ia melakukan retracement penurunan ke level-level support yang berpotensi samaada sekitar MagicS1 149.30/50 atau ke MagicS2 148.85 bagi membentuk new HL sebelum ia meneruskan lagi kenaikan.
Oleh itu, sebarang penurunan ketika ini boleh diklasifikasikan retracement/pullback selagi ia tidak breakout harga low bullish morubozu candlestick Jumaat lalu.  Dan target/exit yang berpotensi untuk dicapai adalah sekitar harga 150.50 jika ia mulai membuat kenaikan dari Key Support atau ke 150.88/151.30 jika berjaya untuk brekaout Key Resistance.


Setelah Turuni Curam, USD/JPY Kembali Terbang Tinggi

Dolar greenback kembali memacu harga pada carta pasangan matawang USD/JPY untuk menampilkan pendakian menuju semula ke paras tertinggi 19 bulan yang dicapai minggu lalu pada paras 112.000.
Lonjakan pergerakan harga yang dipersembahkan dilihat hanya membuat rebounce di zon RBS (resistance become support) 111.000 untuk kembali melonjak menghampiri 100 pips.
Hasil perbendaharaan Amerika Syarikat (AS) 10 tahun yang telah meningkat melepasi 1.57% telah menyokong US dolar untuk mengukuh dan mengalahkan penguasaan matawang Yen pada sebelum ini.
Pengukuhan USD turut memandu harga pada carta USD/JPY untuk didagangkan semula di atas paras halangan Moving Average 50 (MA50) pada rangka masa 1 jam dan mempamerkan trend kenaikan.
Besar kemungkinan pergerakan harga dijangka akan kembali menguji zon resistance 112.000 yang merupakan zon paling kukuh untuk ditembusi sejak lebih daripada 1 tahun.
 Sekiranya peningkatan harga melepasi paras rintangan tersebut, ia dijangka akan merangsang pergerakan harga untuk mencipta paras tertinggi terbaharu untuk tempoh dagangan 3 tahun.
Pelabur dijangka bakal menilai reaksi pergerakan harga untuk menguji semula zon yang telah menyokong semula lonjakan harga pada zon RBS 111.000 jika trend penurunan kembali tercetus.
Manakala junaman yang lebih rendah menyaksikan zon RBS berikutnya sekitar 110.000 akan dicecah semula dan bakal melihat perubahan corak downtrend yang lebih ketara.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/CHF – Timeframe H1 – 15/8/2018

AUD masih didagangkan lemah dan kejatuhan ketara dicatatkan berbanding matawang-matawang utama yang lain sejak dua minggu lalu.
Penyusutan nilai matawang tersebut dibayangi oleh jangkaan inflasi yang perlahan oleh Reserve Bank of Australia (RBA). AUD juga turut terkesan oleh data jualan runcit dan pengeluaran oleh China yang gagal mencapai jangkaan pasaran.
Manakala pasaran global yang dijangka melemah ekoran ketegangan geopolitik Turki-Amerika memberi kelebihan kepada matawang CHF. Pelabur yang bimbang terhadap keadaan semasa pasaran yang berisiko akan beralih tumpuan terhadap matawang safe-haven antaranya adalah CHF. Hal ini akan membuatkan permintaan terhadap matawang tersebut turut meningkat.
 AUD/CHF membuat penurunan setelah berjaya menembusi (breakout) paras support 0.73100 sebelum ini sehingga semalam.
Harga dilihat bergerak perlahan pada sesi Asia pagi tadi dan menguji paras support di 0.71800. Namun, harga dilihat membuat sedikit kenaikan pada sesi London dan harga semasa berada di zon sekitar paras 0.72100 setakat jam 5.30 petang.
Jika harga mampu membuat kenaikan, paras resistance tumpuan adalah pada resistance sebelum ini di 0.72500. Namun jika harga berjaya menembusi (breakout) paras support 0.71800, harga berpotensi untuk turun lebih rendah ke arah support 0.711550.
Paras support: 0.71710, 0.71480, 0.71152.
Paras resistance: 0.72268, 0.72596, 0.72826.


Ketegangan Di Timur Tengah Dorong Lonjakan Harga Minyak Mentah Dan Emas!

Harga minyak melonjak hampir 4% berikutan ketegangan antara Amerika Syarikat dan Iran semakin meningkat selepas satu serangan peluru berpandu oleh AS di lapangan terbang Baghdad dilaporkan telah berlaku pada pagi ini.
Niaga hadapan minyak mentah Brent melonjak hampir $3 kepada $69.16 setong, iaitu yang tertinggi pernah dicatatkan sejak September, manakala WTI Amerika Syarikat pula naik $1.76 kepada $62.94 setong.
Seperti yang dilaporkan sebelum ini, serangan tersebut telah mengorbankan beberapa pegawai tentera termasuk Jeneral Iran Qasem Soleimani iaitu ketua unit Pasukan Quds dan Komander Iraq Abu Mahdi al-Muhandis.
Sementara itu, Amerika Syarikat memberitahu serangan itu adalah bertujuan sebagai pertahanan untuk melindungi anggota tentera AS di luar negara.
 Ketegangan ini dijangka akan berterusan memandangkan Majlis Keselamatan Negara Iran dilaporkan bakal mengadakan mesyuarat untuk berbincang mengenai tindakan yang perlu diambil untuk bertindak balas terhadap serangan udara AS.
Terdahulu, penganalisis telah memberi amaran bahawa Iraq berisiko tinggi untuk menghadapi gangguan bekalan minyak pada tahun ini berikutan ketegangan AS dan Iran yang semakin hangat.
Pengeluaran minyak di Iraq turut menerima tekanan disebabkan berlakunya protes oleh penunjuk perasaan yang memaksa penutupan pelantar minyak di selatan Iraq disebabkan tadbir urus yang lemah.
Selain itu susulan daripada kebimbangan terhadap ketegangan yang semakin meningkat, dagangan emas turut memperoleh manfaat dengan melonjak ke paras tertinggi empat bulan. Logam kuning ini didagangkan meningkat sebanyak 0.75% kepada $1540.25 sebelum susut sedikit kepada $1538.70.


Amaran! GBP/USD Berisiko Jatuh Lebih Rendah

Pergerakan harga pada carta pasangan mata wang GBP/USD menunjukkan penurunan di awal minggu berikutan US dolar yang mengukuh mendominasi pasaran berbanding mata wang utama termasuk Pound Sterling.
Sentimen bantuan ekonomi tambahan bernilai £5 bilion gagal mengangkat Pound Sterling untuk bergerak kukuh di awal minggu.
Pound Sterling dijangka didagangkan berisiko pada minggu ini selepas ahli jawatankuasa mesyuarat bank pusat England (BOE) menyatakan sekiranya polisi semasa gagal menyokong pemulihan ekonomi di UK, berkemungkinan langkah pelaksanaan kadar faedah negatif akan dipertimbangkan semula.
Kenaikan harga pada awal sesi Asia semalam terhalang pada paras rintangan 1.4000 sebelum harga kembali menyambung semula penurunan minggu lalu.
Pergerakan harga masih kekal di bawah paras halangan Moving Average 50 (MA50) yang memberi petunjuk trend bearish kepada pelabur pada carta harga GBP/USD.
Bersambung pada sesi Asia pagi ini (Selasa), harga menyambung penurunan lebih rendah melepasi paras support minggu lalu pada 1.38900.
 Penurunan harga dilihat akan menuju ke paras sekitar 1.38300 untuk harga menguji zon RBS (resistance become support) tersebut.
Penurunan lebih rendah boleh mencecah semula sehingga ke paras support 1.37000.
Namun jika harga berjaya melonjak melepasi halangan MA50, paras rintangan 1.4000 akan diuji sekali lagi untuk meneruskan kenaikan lebih tinggi.
Seterusnya, paras tumpuan pada kenaikan yang diteruskan adalah pada 1.41000 dan juga 1.42000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Breakout Paras 1.35000 Susulan Keputusan Mesyuarat Polisi Oleh BOC

Matawang dolar Kanada pada dagangan semalam menunjukkan penurunan susulan keputusan mesyuarat dasar monetari oleh bank pusat dikeluarkan semalam.
Seperti yang dijangkakan, Bank of Canada (BOC) telah mengekalkan kadar faedah di paras 1.75% tidak berubah seperti sebelum ini dan masih kekal dovish.
Namun, nada kenyataan pada mesyuarat dasar semalam dilihat lebih optimis berbanding mesyuarat pada April yang lalu.
Dari sudut teknikal, jika diperhatikan pergerakan harga bagi pasangan matawang USD/CAD semalam, harga telah membuat kenaikan melepasi paras resistance 1.35000 yang diuji beberapa kali sebelum ini.
Kenaikan harga mencapai paras ketinggian pada paras resistance MagicR2 pada indicator Moshed Magic Line semalam sebelum kembali membuat penurunan semula.
Kenaikan juga turut didorong oleh faktor positif pada dagangan dolar Amerika di tengah-tengah ketegangan perang dagang antara Amerika Syarikat dan China yang masih berlarutan.
Dagangan yang bersambung pada hari ini dilihat mendatar pada sesi Asia di sekitar paras Magic Pivot 1.3516 dan menunjukkan sedikit penurunan pada penghujung sesi menuju ke paras 1.35000 semula yang membentuk zon RBS (resistance become support) yang baru.
 Harga berkemungkinan akan membuat kenaikan semula dan menguji paras ketinggian pada dagangan semalam di sekitar paras resistance 1.3550 (MagicR1) sebelum meneruskan kenaikan ke paras lebih tinggi.
Kenaikan lebih tinggi harga mampu mencapai paras ketinggian sehingga sekitar resistance 1.3614 (MagicR3) pada indicator Moshed Magic Line hari ini untuk mencatatkan paras ketinggian yang terbaru.
Namun jika harga terus membuat penurunan ke paras lebih rendah dari paras tumpuan 1.35000, penurunan harga dijangka akan menuju ke paras support pada 1.3451 (MagicS2) di mana harga berlegar di sekitar paras tersebut pada dagangan awal minggu ini.
Penurunan lebih rendah dijangkakan ke paras support 1.3421 (MagicS3) atau di paras tumpuan yang lebih rendah iaitu pada 1.34000.
Lihat gambar chart pasangan matawang USD/CAD untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.3485, 1.3451, 1.3421.
Paras resistance: 1.3550, 1.3580, 1.3614.


Kejatuhan Pound Menaikkan Jualan di U.K. Pada Oktober

Data Jualan Runcit (Retail Sales) yang dikeluarkan semalam (17 November) lebih tinggi daripada yang dijangkakan pada Oktober sebanyak 1.90% berbanding ramalan penganalisis 0.50%. Peningkatan tahunan lebih besar dari jangkaan iaitu 7.40% berbanding 4.20% sebelum ini. Bacaan ini adalah yang tertinggi dicatatkan sejak April 2002 berikutan perbelanjaan yang terus kukuh.
Data ini mengira perubahan jualan runcit sama ada naik atau turun dan dikeluarkan setiap bulan. Data dikeluarkan oleh Pejabat Statistik Kebangsaan (Office for National Statistics).
Jika tidak mengambil kira bahan api peningkatan 2.10% secara bulanan dan peningkatan tahunan (annually) sebanyak 7.60% berbanding bacaan sebelum ini 4.00%.
Manakala bacaan selama tiga-bulan(3-month basis), jualan keseluruhan meningkat 1.90% dengan peningkatan tahunan 5.90%.
 Adanya peningkatan di kesemua sektor dengan permintaan tinggi dalam sektor pakaian. Hal ini mungkin disebabkan permintaan pakaian bagi musim sejuk dan perayaan Halloween sebelum ini.
Purata harga kedai (store prices) jatuh 0.70% pada Oktober yang merupakan kejatuhan terendah sejak Julai 2014 yang memberikan isyarat bahawa tekanan deflasi sudah berkurangan berikutan kesan kejatuhan Pound.
Pound (GBP) naik sejurus data ini dikeluarkan walaupun sebelum itu GBP telah menguat. Indeks saham FTSE naik 0.40%.
Walaupun data yang dikeluarkan agak baik namun kita masih melihat Gbp/Usd melemah disebabkan jangkaan kenaikan kadar The Fed pada Disember berikutan ucapan Yellen semalam.

Ucapan Optimis Yellen Menguatkan Dolar US


Harga Logam Berharga Kekal Menjadi Taruhan!

Jangkaan kenaikan kadar yang semakin mengukuh menyebabkan logam berharga dinilai dalam tekanan walaupun peningkatan risiko politik telah menyokong pengukuhan harga.
Emas di Comex menjunam sebanyak 0.3 peratus kepada $1,199.00 satu troy ounce.
Semalam, harga emas diniagakan lebih tinggi sedikit dari break even memandangkan risiko politik di Eropah telah memberi sokongan kepada logam terbabit.
Antara yang menjadi tumpuan termasuklah kelulusan rang undang-undang Brexit yang bakal membuka jalan kerajaan Britain dalam mencetuskan Article 50 secara rasmi.
Sementara itu, pilihanraya di Belanda juga mencetuskan kegelisahan dalam kalangan pelabur.
 Namun begitu, tumpuan utama pasaran buat minggu ini masih berfokus kepada FOMC dengan jangkaan yang meluas terhadap ramalan kenaikan kadar oleh Fed awal pagi nanti.
Menurut Fed Rate Monitor Tools, jangkaan kenaikan kadar semasa berada pada tahap 95 peratus.
Pergerakan logam berharga ini amat sensitif terhadap perubahan kadar Amerika Syarikat memandangkan logam ini dinilai berbanding US Dollar.
Justeru, pengukuhan US Dollar akan meningkatkan kos untuk memiliki logam terbabit.
Ketidaktentuan Dasar di Amerika Syarikat Jadi Topik Hangat di Pertemuan G20!


Ini Sentimen Semasa Pasaran Forex Setakat Pembukaan Pasaran Eropah

Dollar US membuat pengukuhan pada rabu selepas ucapan Pengerusi baru Federal Reserve, Jerome Powell yang memberi pandangan optimis terhadap ekonomi Amerika Syarikat.
Indeks US dolar mengukuh ke paras tertinggi 5 minggu yang lalu iaitu paras $90.68 pada masa artikel ini ditulis. Hal ini sejajar dengan komen optimis Powell terhadap ekonomi Amerika Syarikat yang menunjukkan potensi kenaikan kadar faedah sebanyak empat kali pada tahun ini.
Selain itu, komen Powell juga memburukkan sedikit sentiment pasaran saham terutamanta Wallstreet pada sesi dagangan Selasa dan Rabu. Yen pula mengukuh apabila BOJ mengurangkan amaun pembelian bond mereka sekaligus menimbulkan spekulasi Boj bakal menamatkan program pelonggaran kuantitatif dan kualitatif (QQE).
Pair EUR/USD membuat sedikit penurunan kepada $1.2189 setakat pada pukul 5.35 petang. EUR/JPY pula menurun kepada $130.00 ,paras yang paling lemah sejak September lalu.
 Data inflasi Zon-Eropah menyusut ke paras terendah 14 bulan yang lalu seperti yang ditunjukkan dalam data yang dikeluarkan pada hari Rabu. Ini membuktikan mengapa Bank Pusat Eropah (ECB) tetap berhati-hati untuk menghapuskan rangsangan walaupun pertumbuhan ekonomi telah melebihi jangkaan.
Inflasi dalam 19 buah negara di Zon-Eropah menurun kepada 1.2% dari 1.3% pada Januari, sejajar dengan jangkaan tetapi jauh dari sasaran ECB iaitu 2%.
Euro juga tertekan disebabkan ‘peristiwa berisiko’ yang dihadapi oleh Zon Eropah pada minggu ini yang termasuk pilihanraya Itali.
Pound pula tertekan oleh kebimbangan baru terhadap Brexit selepas ketua perunding Brexit EU mengatakan perjanjian peralihan bukanlah satu perkara yang pasti. Manakala perdana menteri UK, Theresa May berkata draf undang-undang EU akan melemahkan Britain.


7 Berita Data Ekonomi Penting Tumpuan Pasaran Minggu Ini (14-18 Mac 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Laporan Data Pekerjaan UK (Selasa 3.00 petang): Pelabur akan meneliti sektor buruh di UK berdasarkan komponen data yang diterbitkan di awal minggu. Purata pendapatan diramalkan meningkat dan kadar pengangguran pula dijangka menurun.
Data Indeks Harga Pengeluar AS (Selasa 8.30 Malam): Bacaan data yang turut memberi petunjuk terhadap inflasi di Amerika Syarikat (AS) ini akan menjadi tumpuan dengan angka bacaan dijangka kekal untuk bulan Februari.
Data Jualan Runcit AS (Rabu 8.30 Malam): Berkemungkinan bakal memberi tekanan terhadap US dolar susulan penurunan terhadap angka ramalan bagi kadar jualan runcit AS untuk Februari sementara pelabur berwaspada menjelang keputusan mesyuarat bank pusat AS.
 Mesyuarat FOMC (Khamis 2.00 Pagi): Federal Reserve (Fed) telah dijangkakan untuk meningkatkan kadar faedah pada mesyuarat polisi edisi Mac kali ini selepas memberi petunjuk yang lebih jelas kebelakangan ini. Keputusan mesyuarat bakal mempengaruhi pergerakan drastik harga khususnya pada mata wang US dolar.
Laporan Data Pekerjaan Australia (Khamis 8.30 Pagi): Pelabur optimis terhadap ramalan bagi sektor pekerjaan di Australia untuk bulan Februari. Pertambahan pekerjaan dijangka untuk catatkan peningkatan lebih tinggi sementara kadar pengangguran diramalkan sedikit menurun.
Mesyuarat Polisi Bank Pusat England (Khamis 8.00 Malam): Turut menjadi tumpuan utama untuk kalendar pasaran minggu ini, Bank of England (BOE) dijangka untuk meningkatkan kadar faedah daripada 0.50% kepada 0.75%. Kenyataan susulan bank pusat terhadap dasar monetari akan diberi perhatian dan akan memacu pergerakan mata wang Pound.
Mesyuarat Polisi Bank Pusat Jepun (Jumaat, Sesi Asia): Tumpuan di penghujung minggu, Bank of Japan (BOJ) dijangka untuk terus mengekalkan kadar faedah rendah tidak berubah di paras -0.10%. Namun, petunjuk yang diberikan oleh bank pusat terhadap dasar monetari selanjutnya bakal mempengaruhi dagangan Yen.


Menteri Tenaga Arab Saudi Dan Russia Mengeluarkan Pandangan Masing-Masing Mengenai Isu Pembekuan Bekalan

Brent mentah didagang stabil pada Selasa selepas mencatat keuntungan dalam sesi sebelum ini.
Sementara itu, brent mentah di London bagi penghantaran November jatuh 15 sen pada $47.48 setong selepas meningkat 80 sen pada $47.63 pada Isnin.
Menteri Tenaga Rusia, Alexander Novak berkata, Rusia dan Arab Saudi sedang dalam kata sepakat bagi perkongsian tenaga strategik. Kebanyakan penganalisis pasaran percaya bahawa rundingan ini membolehkan mereka menangani masalah global.
Khalid al falih, Menteri Tenaga Arab Saudi memberi salah sebuah saluran televisyen yang berpangkalan di UAE tentang keyakinan beliau terhadap pertemuan dengan pengeluar lain September ini bakal menemukan penyelesaian bagi masalah lebihan global. Tambah beliau lagi, pembekuan bekalan bukanlah satu-satunya cara bagi menyelesaikan masalah lebihan global.
 Ahli OPEC dan beberapa pengeluar utama yang lain akan mengadakan perbincangan tidak rasmi yang dijadual akan berlangsung di Algeria bulan ini.
Beberapa pengeluar utama telah dipanggil bagi menghadiri pertemuan tersebut khususnya negara yang paling banyak menyumbang kepada masalah lebihan pengeluaran, Amerika Syarikat.
Brent mentah melonjak kepada $50 setong pada akhir bulan Ogos berikutan keyakinan yang makin meninggi terhadap pertemuan mengenai pembekuan bekalan terbabit.
Tambah Novak lagi, beliau akan terbuka dalam menerima pandangan untuk membendung masalah lebihan output dan seterusnya menstabilkan pasaran minyak mentah.


GBPUSD Melonjak 140 Pips Kurang Sejam. Lihat Bila Keputusan Referendum EU Diumumkan!

Saat yang ditunggu sudah tiba. United Kingdom Union membership referendum akan bermula pada hari ini sekitar petang waktu Malaysia.
Reaksi pasaran boleh lihat sekitar pagi ini bermula jam 5.00AM, GBPUSD sudah meningkat ke harga sekitar 1.4840 (ketika artikel ini ditulis 5.40AM) dari paras 1.4700, iaitu sekitar 140 pips kurang 1 jam dan nampak pergerakan agak tidak tentu arah.
Chart GBPUSD : 6 AM, tersangkut di Resistance MagicR2
Ketika ini liquidity tersangat nipis, any order spekulator yang agak besar volumenya bakal meningkatkan harga secara mendadak.
Sebarang perubahan 100 pips bernilai 1 cent pada tukaran GBP USD sekarang ini.
Broker Forex sudah memulakan kempen sejak minggu lepas untuk meningkatkan margin dan menurunkan leverage sebanyak mungkin.
 Undian bagi Referendum EU ini akan ditutup sekitar 22:00 BST bersamaan pada waktu Malaysia ialah sekitar 5.00 Pagi Hari Jumaat. Dan pengiraan dari 382 pusat undian akan dijalankan selepas itu.
Dipercayai sekitar jam 11.00 AM Hari Jumaat Waktu Malaysia, kita dah boleh nampak pihak mana yang mendahului, sama ada Bremain atau Brexit.
Sekitar undian ini dijalankan dan dikira, dipercayai pasaran bagi matawang GBP berbanding apa jua matawang lain akan kelihatan tidak tentu arah, akibat kurangnya liquidity dan bakal mengalami volatility yang besar.
Tim MoshedFX akan cuba update segala mungkin tentang Status Pengiraan, Keputusan Undian Referendum EU ini. Jadi stay tuned dan sentiasa cek dan kembali ke MoshedFX.com untuk menyemak STATUS “REAL TIME” dan KEPUTUSAN UNDIAN INI YA.
STAY UP TO DATE! Join Channel Telegram MoshedFXdotCom >> KLIK SINI – https://telegram.me/moshedfxdotcom
MOSHEDFX.COM – WEBSITE FOREX NO 1 di MALAYSIA!


Analisis Teknikal USD/CAD – Timeframe H1 – 19/12/2018

Laporan berkenaan kejatuhan harga minyak mentah dalam pasaran pada dagangan semalam terus mengundang mimpi ngeri buat matawang dollar CAD di mana nilai matawangnya terus didagangkan merosot berbanding matawang utama yang lain. Di samping itu juga, fokus pasaran adalah terhadap data inflasi di Kanada pada malam ini yang turut dijangka lemah. Pergerakan harga pada chart pasangan matawang USD/CAD terus menunjukkan lonjakan walaupun matawang dollar USD masih didagangkan berisiko. Kenaikan harga pada dagangan semalam dari paras Magic Pivot sehingga melepasi ketiga-tiga paras resistance pada indicator Moshed Magic Line itu telah merekodkan paras ketinggian yang baru pada chart USD/CAD untuk tahun ini di mana paras tersebut terakhir kali dicapai adalah sejak Jun 2017 yang lalu. Selepas harga mencapai paras ketinggian sehingga sekitar 1.34970, harga kembali pantul semula membuat penurunan pada penghujung dagangan New York dan terus bersambung pada sesi pasaran Asia hari ini.
Pada sesi pasaran Asia, harga yang dilihat menyambung penurunan dari paras ketinggian semalam kemudian dilihat bergerak perlahan dan mendatar di aras paras Magic Pivot 1.3450 hari ini sehingga ke sesi pasaran Eropah dibuka. Jika harga gagal membuat penurunan lebih rendah, berkemungkinan harga akan kembali menyambung kenaikan harga semalam dan menuju ke paras resistance 1.3510 (MagicR1) untuk harga mengatasi paras ketinggian yang dicapai semalam. Seterusnya harga akan terus mencatatkan paras ketinggian terbaru untuk dagangan tahun ini sehingga ke paras resistance 1.3557 (MagicR2). Namun, jika momentum kenaikan terus berjaya dikekalkan, harga berpotensi untuk mencapai paras ketinggian yang baru sehingga sekitar 1.3616 (MagicR3).
Sebaliknya, jika harga membuat penurunan lebih rendah melepasi paras Magic Pivot 1.3450, harga dilihat akan turun ke paras support terdekat dahulu di paras 1.3403 (MagicS1). Kemudian, terlihat paras resistance yang lebih rendah di sekitar 1.3344 (MagicR2) yang bakal menjadi tumpuan harga jika penurunan harga diteruskan. Dan sekiranya harga kekal mengalami kejatuhan, harga boleh mencecah sehingga ke paras sekitar 1.3297 (MagicS3).
 Terus ikuti perkembangan pasaran minyak mentah global dari semasa ke semasa jika anda ingin terus memantau perubahan nilai matawang Loonie dan jangan lupa data inflasi Kanada yang akan dikeluarkan jam 9.30 malam nanti. Tentukan paras-paras berpengaruh pada chart USD/CAD dengan rujukan pada indicator Moshed Magic Line setiap hari.

Paras support: 1.3403, 1.3344, 1.3297.
Paras resistance: 1.3510, 1.3557, 1.3616.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Keluaran Industri Jepun Meningkat Pada Jun Sejajar Dengan Jangkaan Pasaran

Pengeluaran perindustrian Jepun meningkat pada bulan Jun berdasarkan data awal dari Kementerian Ekonomi, Perdagangan dan Industri (METI).
METI melaporkan peningkatan 1.6 peratus daripada pengeluaran bulan lepas, menepati peratusan yang di sasarkan oleh penganalisa. Berdasarkan ukuran tahunan, pengeluaran meningkat 4.9 peratus.
Aktiviti pengilangan di lihat tidak konsisten berikutan ekonomi dunia masih dalam proses pemulihan. Pada bulan April lalu, pengeluaran meningkat sehingga 4%, dan peningkatan tersebut adalah yang tertinggi sejak 6 tahun lalu. Kemudian susut sebanyak 3.3% pada bulan Mei, yang mana merupakan penurunan terbesar sejak Mac 2011.
 Pengeksport dari Jepun melaporkan permintaan yang meningkat dari Asia, Eropah dan Amerika menjadi penyokong terhadap kekuatan Yen. Yen meningkat pada bulan ini di sebabkan oleh permintaan terhadap dolar US berkurangan.
Tabung Kewangan Antarabangsa (IMF) telah meningkatkan ramalan ekonomi kepada ekonomi ketiga terbesar dunia ini. Institusi kewangan dari US menjangkakan kenaikan kepada 1.3% dalam laporan Keluaran Dalam Negara Kasar (GDP) negara Jepun akan datang, meningkat 0.1% berbanding laporan GDP bulan April yang lalu.
Ekonomi Jepun di lihat telah berkembang lebih dari satu dekad, namun inflasi yang lemah sentiasa meletakkan penggubal polisi kewangan dalam keadaan berjaga-jaga. Melalui laporan pertumbuhan GDP dan mesyuarat polisi baru-baru ini, Bank pusat Jepun (BoJ) menyatakan tempoh masa yang di ambil bagi mencapai sasaran kadar inflasi mungkin akan lebih lama daripada jangkaan sebelumnya.


Sentimen Terkini Pasaran Yang Berlaku Dalam Sesi Asia

Tumpuan pasaran forex hari ini akan berfokus kepada pertemuan antara Presiden Trump dan Presiden Suruhanjaya Eropah, Jean-Claude Juncker di mana pasaran akan meneliti aspek perdagangan kedua-dua wilayah.
Setakat ini, pasangan matawang EUR/USD tidak banyak membuat perubahan menjelang pertemuan Trump-Juncker. Kebimbangan terhadap perang-dagang menyebabkan pair EUR/USD bergerak hanya dalam julat yang kecil sahaja.
Indeks US dollar yang mengukur kekuatan matawang greenback berbanding enam matawang yang lain hampir tidak berubah dengan hanya susut 0.07% setakat pada pukul 2.43 petang.
Major pair seperti EUR/USD setakat ini membuat kenaikan 0.06% di mana GBP/USD naik sebanyak 0.16%. USD/JPY setakat ini pula hampir tidak berubah, USD/CAD susut 0.07% dengan USD/CHF membuat penurunan 0.08%. Pair AUD/USD jatuh sehingga 0.30% dengan pair NZD/USD hampir tidak berubah dengan hanya naik 0.01% setakat ini.
 Matawang paling kuat setakat ini adalah Sterling (GBP) dan matawang paling lemah adalah AUD. Dengan menggabungkan matawang paling kuat dan lemah, pasangan matawang GBP/AUD adalah pair yang paling banyak berubah dengan meningkat sebanyak 0.43%.
Matawang Aussie menjadi matawang paling lemah selepas data inflasi (CPI) pagi tadi meleset daripada jangkaan. Harga pengguna hanya meningkat 0.40% berbanding jangkaan kenaikan 0.50%.
China pada hari ini pula menetapkan nilai Yuan lebih tinggi daripada hari sebelumnya. People’s Bank of China (PBOC) iaitu bank pusat China menetapkan Yuan kepada USD pada 6.8040 berbanding semalam 6.7891.
Secara keseluruhan, tiada pemangkin baru dalam sesi Asia yang mampu menggerakkan pasaran dengan signifikan di mana pasaran masih lagi mendapat kesan positif daripada laporan pendapatan syarikat-syarikat Wallstreet yang memberangsangkan.


Inflasi Australia Terus Melambung, Ini Perkara Perlu Diketahui Trader!

Tekanan harga pengguna semakin meningkat di Australia dengan kadar inflasi terus mengukuh ke paras tertinggi 21 tahun dengan kos bahan api dan makanan yang lebih tinggi kekal menjadi pemacu utama.
Indeks harga pengguna (CPI) dalam tiga bulan hingga Jun 2022, meningkat kepada 6.1% daripada setahun lalu, dan lebih tinggi berbanding suku pertama yang dicatatkan pada 5.1%.
Walaupun bagaimanapun, bacaan yang dicatatkan sedikit tersasar daripada jangkaan pasaran untuk kenaikan 6.3%. Meskipun begitu, harga pengguna kekal di paling tinggi sejak tahun 2001.
 Harga makanan melonjak paling tinggi sejak suku ketiga 2011 kepada 5.9%, sementara kos pengangkutan pula kekal kukuh pada 13.1% apabila harga bahan api meningkat ke paras rekod untuk suku keempat berturut-turut.
Perang Rusia di Ukraine kekal menjadi faktor kepada lonjakan kos tenaga yang tinggi apabila lebih banyak sekatan dikenakan Barat ke atas Moscow.
Susulan bacaan yang sedikit meleset, pelabur kembali mengetepikan jangkaan untuk kenaikan 75 mata asas oleh Reserve Bank of Australia (RBA) dan sebaliknya mengekalkan unjuran peningkatan sebanyak 50 mata asas.
Dolar Aussie didagangkan susut ekoran bacaan data tersebut, selain turut terkesan dengan sentimen pasaran yang berisiko berikutan kebimbangan terhadap kemelesetan global.


GBP/USD Sambung Pacak Lagi Di Awal Minggu!

Carta pergerakan harga pasangan mata wang GBP/USD pada pembukaan pasaran awal minggu ini terus menyaksikan harga menyambung kenaikan lebih tinggi di sesi Asia.
US dolar kekal didagangkan lemah susulan data inflasi Amerika Syarikat (AS) yang diterbitkan menurun minggu lalu menguatkan lagi jangkaan untuk Federal Reserve (Fed) memperlahankan pengetatan pada dasar monetari mereka.
Sementara Pound mengambil peluang untuk meningkat lebih tinggi selepas data pertumbuhan ekonomi UK yang diterbitkan minggu lalu tidaklah seburuk yang dijangkakan.
Walaupun mencatatkan pertumbuhan bulanan yang rendah, namun angka adalah lebih baik berbanding ramalan untuk menguncup.
Tumpuan akan terarah pada data inflasi UK pada minggu ini yang masih dijangkakan berada pada paras yang tinggi dan akan mendorong bank pusat untuk mengetatkan dasar pada mesyuarat awal Februari nanti.

Jika diperhatikan pada carta GBP/USD, harga telah membuat kenaikan dari zon 1.22000 dan menuju ke zon 1.23000 di sesi Asia pagi ini.
 Ini merupakan paras tertinggi dicatatkan oleh harga untuk tempoh dagangan 5 minggu.
Zon rintangan pada ketinggian 1.24000 pula akan menjadi sasaran untuk diuji harga seterusnya jika kenaikan berjaya diteruskan.
Namun sekiranya penurunan harga berlaku, paras 1.22000 akan menjadi tumpuan semula untuk harga menguji zon RBS (resistance become support) tersebut.
Melepasi paras sokongan Moving Average 50 (MA50) pada rangka masa 1 jam pergerakan di carta GBP/USD akan menjadi petunjuk awal perubahan trend bearish.
Penurunan harga seterusnya akan dilanjutkan menuju zon 1.21000 atau lebih rendah lagi mencecah kembali 1.2000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangkaan Saudi Untuk Terus Menyokong Pasaran Memulihkan Sentimen Komoditi Hitam

Harga minyak US jatuh sebanyak 3 peratus pada hari Jumaat lepas, dengan minyak West Texas Intermediate (WTI) tutup di paras $49.29, susut 4.6 peratus pada keseluruhan minggu lalu berikutan para pelabur menutup posisi  pembelian (long) mereka bagi mengelak implikasi taufan tropika Nate ke atas pengeluaran minyak dan kapasiti penapisan di teluk Mexico, Amerika Selatan.
Walau bagaimanapun, kejatuhan harga minyak dilihat terhalang dengan jangkaan Arab Saudi akan terus mengekang pengeluaran minyak mereka bagi menyokong harga minyak serta bilangan penggalian minyak baru di US yang jatuh pada minggu lalu.
Pelabuhan, pengeluar dan penapisan minyak di Louisiana, Mississippi dan Alabama yang tutup pada minggu lepas dijangka akan beroperasi semula pada hari ini apabila ribut telah bergerak jauh daripada kawasan mereka.
 Sentimen pasaran sedikit pulih dengan harga minyak WTI naik 15 sen kepada $49.44 pada jam 9.40 pagi manakala minyak Brent yang menjadi ukuran pasaran global naik 8 sen kepada $55.70 setong.
Shane Channel, penasihat ekuiti dan derivatif di ASR Wealth Advisers berkata, “Kami masih yakin bahawa Saudi akan terus berusaha menyokong pasaran minyak, terutamanya sehingga penjualan Aramco”.
Syarikat industri minyak terbesar Saudi Aramco merancang untuk mengeluarkan 5 peratus daripada saham syarikat untuk ditawarkan kepada umum atau dikenali sebagai initial public offering (IPO) pada tahun hadapan.


Menjelang Data Ekonomi Eropah, EUR/USD Akan Teruskan Lonjakan Harga?

US dolar kembali pamerkan pengukuhan pada sesi Asia hari ini selepas bergerak lemah berbanding Euro pada sesi sebelumnya.
Minit mesyuarat FOMC yang diterbitkan awal pagi ini gagal memberikan reaksi pada pergerakan harga sementara tumpuan masih terarah pada ketegangan perdagangan antara Amerika Syarikat dan China.
Pelabur juga berwaspada terhadap dagangan US dolar menjelang data tuntutan pengangguran serta data PMI pembuatan dan perkhidmatan Amerika Syarikat yang akan diterbitkan pada sesi New York.
Euro juga berisiko untuk diniagakan hari ini menjelang data PMI pembuatan dan perkhidmatan di zon Eropah termasuk Perancis dan Jerman. Bacaan yang meningkat akan kembali menyokong Euro untuk meneruskan pengukuhan berbanding US dolar.
Pada carta harga pasangan matawang EUR/USD, harga berjaya mencapai paras ketinggian semalam pada 1.10000 sebelum pergerakan harga kembali perlahan dan mendatar sehingga sesi New York berakhir.
Dan bersambung pada sesi Asia pagi ini, harga membuat penurunan ke paras sokongan Moving Average 50 (MA50) dan menantikan data-data penting pada sesi Eropah.
 Jika penurunan harga lebih rendah di bawah MA50, harga akan memberi isyarat awal perubahan trend bearish dan akan menuju zon RBS (resistance become support) pada 1.09000.
Penurunan lebih rendah akan kembali menuju paras terendah harga pada permulaan dagangan minggu ini sebelum menguji paras support 1.07800.
Namun, dengan jangkaan bacaan data zon Eropah yang meningkat, harga bakal membuat kenaikan semula dan menguji zon resistance pada ketinggian 1.10000 yang gagal ditembusi semalam.
Kenaikan harga yang melepasi paras ketinggian tersebut akan mencatatkan paras ketinggian terbaru 7 minggu dengan trend kekal bullish.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EURUSD: Hasil-Bon US Rendah & Tumpuan Kepada ‘Tapering’ ECB

Matawang Euro bergerak lebih tinggi pada Jumaat dan dijangka merekod kenaikan tertinggi minggu ini sejak sebulan lalu. Pemain pasaran ketika ini mengalihkan perhatian mereka daripada risiko politik kepada perkembangan ekonomi di Eropah.
“Jika pemulihan ekonomi Eropah berterusan dan ECB (European Central Bank) bergerak ke arah normalisasi polisi, Euro dijangka akan naik di atas 1.3000 dalam masa 18 bulan,” kata Kit Juckers, Strategist forex di Societe Generale, London.
EUR/USD didagang lebih tinggi sebelum pembukaan pasaran Eropah pada Jumaat, di mana pasangan matawang ini telah merekod kenaikan 1% pada minggu ini. Namun ketika ini, EUR/USD susut sehingga melepasi harga pembukaan pada Jumaat.
Apa yang menjadi perhatian pasaran ketika ini adalah pengurangan pembelian bon (tapering) oleh ECB dan dijangka bank pusat akan membincangkan hal ini dalam mesyuarat bulan ini.
 Ahli-ahli ECB secara keseluruhan sejak dua minggu lalu bersetuju untuk meneruskan pembelian aset, tetapi pada jumlah yang lebih rendah.
US dolar pula dijangka akan merekod kerugian terbanyak sejak lebih sebulan lalu, apabila hasil-bon US menghampiri paras terendah sebelum pengumuman data inflasi pada Jumaat pukul 8.30 malam.
“Apabila hasil-bon 10 tahun US susut di bawah 2.4%, adalah tidak mengejutkan melihat US dolar sukar untuk naik berbanding Yen,” kata Makoto Noji penganalisis di Nikko Securities.
“Perbezaan antara hasil-bon domestik dan asing yang memandu trend jangka pendek di mana momentum penjualan Yen berkurangan apabila hasil-bon asing kekal rendah.”


GBP/USD Teruskan Pendakian Lebih Tinggi Dalam Suasana Pasaran Berisiko

Walaupun pasaran mata wang sedang menyerap risiko ketegangan semula geopolitik Rusia-Ukraine, mata wang Pound berjaya pertahankan aksi cemerlang untuk paparkan peningkatan sehingga ke penghujung sesi New York pada dagangan semalam.
Pound masih disokong oleh sentimen inflasi UK yang mengukuh ke paras paling tinggi 30 tahun berdasarkan data yang diterbitkan pada Rabu lalu.
US dolar pula gagal memberi tekanan yang ketara terhadap dagangan Pound semalam walaupun pelabur sedang menantikan pengukuhan US dolar dalam suasana pasaran yang kembali bertukar negatif.

Pada carta harga pasangan mata wang GBP/USD, harga telah menunjukkan peningkatan sehingga mencapai paras ketinggian sekitar 1.36370 pada sesi New York semalam menunjukkan Pound lebih mendominasi ke atas US dolar.
Harga masih bergerak dalam trend bullish dengan penurunan sementara harga di sesi Asia semalam sekadar menguji paras sokongan Moving Average 50 (MA50) pada pergerakan di rangka masa 1 jam di carta GBP/USD.
Penghujung sesi New York sehingga bersambung pada sesi Asia pagi ini (Jumaat) menunjukkan penurunan semula dari paras ketinggian yang dicapai, namun pelabur masih melihat harga bakal meneruskan kenaikan lebih tinggi.
 Paras sasaran seterusnya adalah pada 1.36500 yang menjadi rintangan penting untuk harga tembusi sebelum memberi isyarat bullish yang lebih jelas.
Untuk kenaikan yang diteruskan, paras ketinggian sekitar 1.37400 bakal dicapai yang menjadi zon rintangan pada dagangan Januari lalu.
Namun, jika berlaku penurunan harga semula, harga yang bergerak di bawah paras MA50 dan susut lebih rendah dari paras 1.35700 akan memberikan isyarat trend bearish semula.
Penurunan yang diteruskan akan menguji zon RBS (resistance become support) 1.3500 yang masih berjaya membendung kejatuhan harga untuk dagangan beberapa minggu kebelakangan ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Dari Paras $2,000, Emas Susut Ke Paras Jangkaan $1,900

Menepati ramalan penganalisis komoditi, harga emas kembali susut semula ke paras $1,900 pada dagangan pembukaan awal minggu ini.
Paras tumpuan tersebut dicecah harga pada penurunan yang bersambung ke awal sesi New York semalam sebelum harga emas mula mendatar di sekitarnya sehingga ke penghujung sesi.
Pengukuhan jelas US dolar pada awal minggu turut memberi tekanan terhadap emas selain mata wang utama yang lain dalam pasaran turut terkesan.
Sentimen pasaran yang berisiko dilihat gagal untuk meningkatkan tarikan terhadap emas sebagai aset safe-haven ekoran tumpuan lebih terarah kepada US dolar selepas Pengerusi Federal Reserve (Fed), Jerome Powell mengesahkan kenaikan kadar faedah lebih agresif pada mesyuarat Mei.
Justeru, dapat diteliti pada carta harga XAU/USD yang mengukur nilai emas berbanding US dolar, penurunan harga pada minggu lalu diteruskan pada awal minggu ini ke paras 1900.00 selepas pembukaan harga di sekitar 1930.00.
Harga emas yang kekal bergerak di bawah paras halangan Moving Average 50 (MA50) pada rangka masa 1 jam masih memberi isyarat untuk meneruskan trend bearish.
Pergerakan mendatar emas di sekitar 1900.00 bersambung sehingga ke awal sesi Eropah hari ini (Selasa).
 Penurunan lebih rendah harga akan dijangkakan pada sesi berikutnya di bawah paras 1900.00 dengan jangkaan sasaran terbaru adalah pada zon 1870.00.
Malah, penurunan harga yang diteruskan dilihat boleh mencecah sehingga ke zon support pada 1830.00.
Namun jika harga berjaya membuat lonjakan dari support 1900.00, halangan MA50 bakal dilepasi dan memberi isyarat untuk perubahan trend menaik buat emas.
Kenaikan awal bakal menguji dahulu rintangan pada paras 1950.00 yang menjadi tumpuan pada dagangan penghujung minggu lalu.
Dan kenaikan lebih tinggi yang berjaya diteruskan bakal kembali mensasarkan pada ketinggian 2000.00 yang hampir disentuh pada kenaikan minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menjelang Data Ekonomi Eropah, EUR/USD Bakal Menjunam?

Sentimen pasaran pada Khamis menunjukkan sedikit pemulihan dengan kenaikan pada harga minyak mentah namun masih lagi bergerak di paras yang rendah membuatkan pelabur kekal berhati-hati.
Ini berkemungkinan akan mengurangkan momentum pengukuhan bagi US dolar selepas mempamerkan prestasi cemerlang pada awal minggu.
Matawang Eropah pula pada hari ini dijangka berisiko menjelang data PMI pembuatan dan perkhidmatan di zon Eropah untuk  bulan April di mana ramalan data secara keseluruhannya adalah menurun.
Ini akan terus menambahkan tekanan buat matawang Euro pada dagangan penghujung minggu di samping pelabur menantikan perkembangan perbincangan Kesatuan Eropah (EU) berkenaan pelaksanaan yang akan diambil untuk membantu ekonomi yang terjejas akibat penularan pandemik.
Secara teknikal, pergerakan harga pada carta pasangan matawang EUR/USD telah kembali menunjukkan penurunan yang ketara pada sesi New York semalam mencecah 80 pips selepas kenaikan pada sesi sebelumnya.
Harga yang bergerak di bawah paras halangan Moving Average 50 (MA50) pada rangka masa 1 jam pergerakan harga di carta EUR/USD telah melepasi paras terendah minggu lalu.
 Memulakan dagangan awal sesi Asia pagi ini di sekitar paras 1.0820, harga menunjukkan tanda-tanda penurunan dengan jangkaan data ekonomi Eropah yang akan diterbitkan lemah mendorong penurunan lebih rendah harga.
Jika harga meneruskan penurunan, paras support pada 1.0770 akan menjadi destinasi tumpuan yang gagal ditembusi ketika diuji pada awal April lalu.
Harga yang berjaya melepasi paras tersebut akan menuju zon support lebih rendah ke sekitar 1.07400 dan mencatatkan paras terendah terbaru 4 minggu.
Namun jika kenaikan harga kembali berlaku semula, harga yang melepasi halangan dinamik MA50 akan menguji paras resistance mingguan hampir di sekitar 1.0900 sebelum kenaikan lebih tinggi akan menuju zon SBR (support become resistance) di atas paras 1.0920.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Menjunam Selepas Keputusan Mesyuarat ECB

US dilihat mengukuh pada dagangan sesi New York semalam dengan sentimen risk-off pasaran. Pasaran Wall Street pamerkan penurunan dan meningkatkan semula kebimbangan pelabur.
Pelabur juga akan lebih berhati-hati untuk dagangan US dolar menjelang mesyuarat polisi bank pusat Amerika Syarikat (FOMC) pada minggu hadapan.
Sementara mata wang Euro seperti dijangkakan memberikan aksi menarik susulan keputusan mesyuarat polisi bank pusat Eropah (ECB) semalam.
ECB mengekalkan kadar faedah dan masih meneruskan program pembelian bon kerajaan pada kadar yang pantas dan tiada perbincangan untuk mengurangkannya.
Presiden ECB Christine Lagarde sedar akan petunjuk ekonomi kea rah pemuliha, namun unjuran jangka masa pendek masih lagi suram. Akitivit-aktiviti firma diharapkan untuk pulih selepas ini.
Memberi reaksi terhadap keputusan mesyuarat ECB, mata wang Euro kembali menjunam selepas bergerak positif pada mulanya di awal sesi Eropah.

Pada carta harga pasangan EUR/USD, harga pada mulanya membuat kenaikan di atas paras 1.20600 menguji sekali lagi zon resistance tersebut pada minggu ini.
 Kemudiannya harga telah menjunam sekitar 70 pips jatuh semula di bawah paras halangan Moving Average 50 (MA50) pada rangka masa 1 jam pergerakan harga memberi isyarat untuk permulaan trend bearish.
Penurunan harga walau bagaimanapun disokong oleh paras 1.20000 pada zon RBS (resistance become support) seperti penurunan yang dipamerkan pada Rabu.
Selepas mencecah paras 1.20000, harga bergerak perlahan sehingga dagangan bersambung ke sesi Asia pada Jumaat.
Halangan MA50 akan diuji dan dijangkakan untuk harga kembali menyambung penurunan pada hari ini di bawah zon RBS 1.2000 menuju zon tumpuan seterusnya pada 1.19500.
Sekiranya kenaikan harga dipamerkan, zon resistance pada 1.20600-1.20900 akan terus diuji sebelum harga meneruskan kenaikan lebih tinggi sehingga ke paras 1.21500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI